cyanic-selkie/wikianc huggingface dataset:
ಬಾಲಕೃಷ್ಣ
ಪ್ರಶಸ್ತಿ /ಪುರಸ್ಕಾರಗಳು
ಬಾಲಕೃಷ್ನ ಅವರು ಜುಲೈ ೧೯,೧೯೯೬ರಂದು ಕ್ಯಾನ್ಸರ್ ನಿಂದ ನಿಧನರಾದರು.ಬಾಲ್ಯದಲ್ಲಿಯೇ ಶ್ರವಣ ಶಕ್ತಿ ಸಂಪೂರ್ಣ ಹೋದರೂ ೫೬೧ ಚಿತ್ರಗಳಲ್ಲಿ ಅಭಿನಯಿಸಿದ ಬಾಲಣ್ಣನ ಜನ್ಮ ಶತಮಾನೋತ್ಸವದ (೨೦೧೧) ಸಂದರ್ಭದಲ್ಲಿ  ಅವರಿಗೊಂದು "ನಮನ".
ವರ್ಗ:ಕನ್ನಡ ಚಿತ್ರರಂಗದ ನಟರು ವರ್ಗ:ಕನ್ನಡ ಚಲನಚಿತ್ರ ನಿರ್ಮಾಪಕರು ವರ್ಗ:ಕನ್ನಡ ಸಿನೆಮಾ
ಸೇಂಟ್ ಥಾಮಸ್ ಕಥೀಡ್ರಲ್ ಬಸಿಲಿಕಾ
thumb
ಸ್ಯಾನ್ ಥೋಮ್ ಚರ್ಚ್ ಅಥವಾ ಸೇಂಟ್ ಥಾಮಸ್ ಕಥೀಡ್ರಲ್ ಬಸಿಲಿಕಾ ಭಾರತದ ತಮಿಳುನಾಡು ರಾಜ್ಯದ ಮದ್ರಾಸ್ (ಚೆನ್ನೈ) ನ ಸ್ಯಾನ್‍ಥೋಮ್ ಪ್ರದೇಶದಲ್ಲಿರುವ ಒಂದು ಸಣ್ಣ ಬಸಿಲಿಕಾ. ಪ್ರಸ್ತುತ ರಚನೆಯು ಕ್ರಿ.ಪೂ. 1523 ರ ಕಾಲದ್ದು. ಇದನ್ನು ಪೋರ್ಚುಗೀಸರು ಹನ್ನೆರಡು ಯೇಸುದೂತರಲ್ಲಿ ಒಬ್ಬನಾದ ಥಾಮಸ್‍ನ ಸಮಾಧಿಯ ಮೇಲೆ ಪುನರ್ನಿರ್ಮಿಸಿದರು. 1896 ರಲ್ಲಿ, ಇದನ್ನು ಮದ್ರಾಸ್ ಪ್ರಾಂತ್ಯದಲ್ಲಿ ನವ-ಗಾಥಿಕ್ ವಿನ್ಯಾಸಗಳ ಪ್ರಕಾರ ನವೀಕರಿಸಲಾಯಿತು. ಪುರಾತನ ಕ್ರಿಶ್ಚಿಯನ್ ಧರ್ಮದ ಏಸುದೂತರ ಯುಗದ ಮೂರು ಚರ್ಚುಗಳಲ್ಲಿ ಇದು ಒಂದಾಗಿದೆ ಮತ್ತು ಒಬ್ಬ ಏಸುದೂತನ ಸಮಾಧಿಗೆ ನೆಲೆಯಾಗಿರುವುದಕ್ಕೆ ಹೆಸರುವಾಸಿಯಾಗಿದೆ ಮತ್ತು ಇಂದಿಗೂ ಜಗತ್ತಿನಲ್ಲಿ ನಿಂತಿದೆ. link=//upload.wikimedia.org/wikipedia/commons/thumb/0/04/SANTHOME_CATHEDRAL.jpg/220px-SANTHOME_CATHEDRAL.jpg|thumb| ಬ್ರಿಟಿಷರಿಂದ 1896 ರಲ್ಲಿ ಪುನರ್ನಿರ್ಮಿಸಲ್ಪಟ್ಟ ಸ್ಯಾನ್‍ಥೋಮ್ ಕಥೀಡ್ರಲ್
ವಾಸ್ತುಕಲೆ
ಸ್ಯಾನ್‍ಥೋಮ್ ಚರ್ಚನ್ನು ಗಾಥಿಕ್ ಪುನರುಜ್ಜೀವನದ ವಾಸ್ತುಕಲಾ ಶೈಲಿಯಲ್ಲಿ ನಿರ್ಮಿಸಲಾಗಿದೆ. ಚರ್ಚ್ ತೇಗದ ಮರದಿಂದ ನಿರ್ಮಿಸಿದ ರಿಬ್ ವಾಲ್ಟ್ ಛಾವಣಿಯನ್ನು ಹೊಂದಿದೆ. ಇದನ್ನು 16 ಕಿಟಕಿಗಳು ಮತ್ತು 34 ಬಣ್ಣದ ಗಾಜಿನಿಂದ ನಿರ್ಮಿಸಲಾಗಿದೆ. ಕಥೀಡ್ರಲ್ಲನ್ನು ತೇಗದ ಮರ, ಅಮೃತಶಿಲೆ ಮತ್ತು ಗ್ರಾನೈಟ್‌ನಿಂದ ನಿರ್ಮಿಸಲಾಗಿದೆ.
ಈ ಚರ್ಚ್‌ನಲ್ಲಿ ಎರಡು ಮಿನಾರುಗಳಿವೆ:
200 ವರ್ಷಗಳಷ್ಟು ಹಳೆಯದಾದ ಬ್ರಿಟಿಷ್ ಪೈಪ್ ಆರ್ಗನ್ನನ್ನು ಚರ್ಚ್‌ನ ಮಹಡಿಯಲ್ಲಿ ಇರಿಸಲಾಗಿದೆ. ಸಂದರ್ಶಕರು ಚರ್ಚ್‌ನ ನಾರ್ತೆಕ್ಸ್‌ನಲ್ಲಿರುವ ಮೆಟ್ಟಿಲುಗಳನ್ನು ಏರುವ ಮೂಲಕ ಪೈಪ್ ಆರ್ಗನ್ನನ್ನು ನೋಡಬಹುದು. link=//upload.wikimedia.org/wikipedia/commons/thumb/0/09/Santhome_pipe_organ.jpg/220px-Santhome_pipe_organ.jpg|thumb| ಸ್ಯಾನ್‍ಥೋಮ್ ಕಥೀಡ್ರಲ್‍ನ ಪೈಪ್ ಆರ್ಗನ್
ಅವರ್ ಲೇಡಿ ಆಫ್ ಮೈಲಾಪುರ್
ಮೇರಿ ಮಾತೆಯ ಪೋರ್ಚುಗೀಸ್ ಪ್ರತಿಮೆಯನ್ನು 1523 ರಲ್ಲಿ ಲಿಸ್ಬನ್‌ನಿಂದ ಸ್ಯಾನ್‍ಥೋಮ್ ಚರ್ಚ್‌ಗೆ ತರಲಾಯಿತು ಮತ್ತು ಈಗ ಅದನ್ನು ಚರ್ಚ್‌ನ ಬಲಿಪೀಠದ ಎಡಭಾಗದಲ್ಲಿ ಇರಿಸಲಾಗಿದೆ.
ಸಂತ ಮೇರಿಯ ಮರದ ಪ್ರತಿಮೆಯನ್ನು ಚಿನ್ನದ ಬಣ್ಣದಿಂದ ಲೇಪಿಸಲಾಗಿದೆ ಮತ್ತು ಒಂದು ವಿಶೇಷ ಬಲಿಪೀಠದ ಮೇಲೆ ಇರಿಸಲಾಗಿದೆ.
ಸೇಂಟ್ ಥಾಮಸ್‍ನ ಕಂಬ
ದಡಕ್ಕೆ ತೇಲಿಕೊಂಡು ಬಂದ ಕಟ್ಟಿಗೆಯಿಂದ ನಿರ್ಮಿಸಲಾದ ಈ ಕಂಬವನ್ನು ಏಸುದೂತ ಸೇಂಟ್ ಥಾಮಸ್ ಸ್ಥಾಪಿಸಿದನೆಂದು ನಂಬಲಾಗಿದೆ. link=//upload.wikimedia.org/wikipedia/commons/thumb/f/f2/SANTHOME_CATHEDRAL_-_JUST_BEFORE_EVENING_MASS.jpg/220px-SANTHOME_CATHEDRAL_-_JUST_BEFORE_EVENING_MASS.jpg|thumb| ಸ್ಯಾನ್‍ಥೋಮ್ ಕಥೀಡ್ರಲ್ - ಒಳಗಿನ ನೋಟ. link=//upload.wikimedia.org/wikipedia/commons/thumb/0/00/SANTHOME_CATHEDRAL-_SIDE_VIEW_FROM_BACK_SIDE_%28EVENING_MASS%29.jpg/220px-SANTHOME_CATHEDRAL-_SIDE_VIEW_FROM_BACK_SIDE_%28EVENING_MASS%29.jpg|thumb| ಸ್ಯಾನ್‍ಥೋಮ್ ಕಥೀಡ್ರಲ್-ಹಿಂಭಾಗದಿಂದ ಪಾರ್ಶ್ವ ನೋಟ
ಸ್ಯಾನ್‍ಥೋಮ್ ವಸ್ತುಸಂಗ್ರಹಾಲಯ
ಚರ್ಚ್‌ಗೆ ಹೊಂದಿಕೊಂಡ ಒಂದು ವಸ್ತುಸಂಗ್ರಹಾಲಯವಿದ್ದು ಇದು ಏಸುದೂತ ಸೇಂಟ್ ಥಾಮಸ್‍ ಮತ್ತು ಸ್ಯಾನ್‍ಥೋಮ್ ಚರ್ಚ್ ಮತ್ತು ಸಮಾಧಿಗೆ ಸೇರಿದ ಐತಿಹಾಸಿಕ ವಸ್ತುಗಳನ್ನು ಹೊಂದಿದೆ. ಇದು 7-8 ನೇ ಶತಮಾನದ ಅತ್ಯಂತ ಹಳೆಯ ಶಿಲುಬೆ ಮತ್ತು ಶಾಸನವನ್ನು ಹೊಂದಿದೆ. ಇದು ಸ್ಯಾನ್‍ಥೋಮ್ ಚರ್ಚ್‌ನ ಹಿಂಭಾಗದಲ್ಲಿದೆ. ಮ್ಯೂಸಿಯಮ್‍ನಲ್ಲಿ ಏಸುದೂತ ಸೇಂಟ್ ಥಾಮಸ್, ಸೇಂಟ್ ಥಾಮಸ್‍ನ ಸಮಾಧಿ ಮತ್ತು ಸ್ಯಾನ್‍ಥೋಮ್ ಚರ್ಚ್ ಮತ್ತು ಹೆಚ್ಚಿನವುಗಳ ಬಗ್ಗೆ ಮಾಹಿತಿ ಕೇಂದ್ರವಿದೆ. link=//upload.wikimedia.org/wikipedia/commons/thumb/2/22/Santhome_museum.jpg/220px-Santhome_museum.jpg|thumb| ಸ್ಯಾನ್‍ಥೋಮ್ ಮ್ಯೂಸಿಯಂ‍ನ ಒಳಗಿನ ಭಾಗ
ಛಾಯಾಂಕಣ
link=//upload.wikimedia.org/wikipedia/commons/thumb/1/12/Santhome_high_altar.jpg/220px-Santhome_high_altar.jpg|thumb| ಸ್ಯಾನ್‍ಥೋಮ್‍ನ ಎತ್ತರದ ಬಲಿಪೀಠ - ಯೇಸುವಿನ ಪ್ರತಿಮೆ. link=//upload.wikimedia.org/wikipedia/commons/thumb/9/91/Mylai_mathq.jpg/220px-Mylai_mathq.jpg|thumb| ಮೈಲಾಪುರ ಮಾತಾಳ ಪ್ರತಿಮೆ. link=//upload.wikimedia.org/wikipedia/commons/thumb/4/49/SANTHOME_CATHEDRAL-_ST.THOMAS_AND_JESUS_%28INSIDE%29.jpg/220px-SANTHOME_CATHEDRAL-_ST.THOMAS_AND_JESUS_%28INSIDE%29.jpg|thumb| ಸ್ಯಾನ್‍ಥೋಮ್ ಕಥೀಡ್ರಲ್ - ಸೇಂಟ್ ಥಾಮಸ್ ಮತ್ತು ಜೀಸಸ್. link=//upload.wikimedia.org/wikipedia/commons/thumb/6/6b/SANTHOME_CATHEDRAL_DURING_MASS.jpg/220px-SANTHOME_CATHEDRAL_DURING_MASS.jpg|thumb| ಸಂಜೆಯ ದಿವ್ಯಪೂಜೆಯ ಸಮಯದಲ್ಲಿ ಸ್ಯಾನ್‍ಥೋಮ್ ಕಥೀಡ್ರಲ್ link=//upload.wikimedia.org/wikipedia/commons/thumb/b/b0/Chair_of_Santhome_Church.jpg/220px-Chair_of_Santhome_Church.jpg|thumb| ಸ್ಯಾನ್‍ಥೋಮ್ ಚರ್ಚ್‌ನ ಪೀಠ link=//upload.wikimedia.org/wikipedia/commons/thumb/5/52/Spire_1_santhome.jpg/220px-Spire_1_santhome.jpg|thumb| ಸ್ಯಾನ್‍ಥೋಮ್ ಚರ್ಚ್‌ನ ಗಂಟೆ ಗೋಪುರ. link=//upload.wikimedia.org/wikipedia/commons/thumb/9/9a/Spire_2_Santhome.jpg/220px-Spire_2_Santhome.jpg|thumb| ಸ್ಯಾನ್‍ಥೋಮ್ ಚರ್ಚ್‌ನ ಎರಡನೇ ಮಿನಾರು. link=//upload.wikimedia.org/wikipedia/commons/thumb/c/cd/Santhome_spire_and_church_sideview.jpg/220px-Santhome_spire_and_church_sideview.jpg|thumb| ಸ್ಯಾನ್‍ಥೋಮ್ ಚರ್ಚ್‌ನ ವೈಮಾನಿಕ ಪಾರ್ಶ್ವ ನೋಟ. link=//upload.wikimedia.org/wikipedia/commons/thumb/6/63/Santhome_church_eagle_pulpit.jpg/220px-Santhome_church_eagle_pulpit.jpg|thumb| ಸ್ಯಾನ್‍ಥೋಮ್ ಚರ್ಚ್‌ನ ಗರುಡ ಪ್ರವಚನಪೀಠ. link=//upload.wikimedia.org/wikipedia/commons/thumb/6/6f/Saint_Thomas_tomb.jpg/220px-Saint_Thomas_tomb.jpg|thumb| ಸೇಂಟ್ ಥಾಮಸ್‍ನ ಸಮಾಧಿ. link=//upload.wikimedia.org/wikipedia/commons/thumb/f/f8/Santhome_main_altar.jpg/220px-Santhome_main_altar.jpg|thumb| ಸ್ಯಾನ್‍ಥೋಮ್‍ನ ಮುಖ್ಯ ಬಲಿಪೀಠ
ವರ್ಣರಂಜಿತ ಗಾಜು
link=//upload.wikimedia.org/wikipedia/commons/thumb/1/1d/Santhome_stained_glass.jpg/220px-Santhome_stained_glass.jpg|thumb| ಸ್ಯಾನ್‍ಥೋಮ್ ಚರ್ಚ್‌ನ ಬಣ್ಣದ ಗಾಜು-ಎಡಭಾಗ. link=//upload.wikimedia.org/wikipedia/commons/thumb/9/96/Santhome_church_stained_glass.jpg/220px-Santhome_church_stained_glass.jpg|thumb| ಸ್ಯಾನ್‍ಥೋಮ್ ಚರ್ಚ್‌ನ ಬಣ್ಣದ ಗಾಜು-ಮುಖ್ಯ ಬಲಿಪೀಠ. link=//upload.wikimedia.org/wikipedia/commons/thumb/6/6f/Santhome_Church_window.jpg/220px-Santhome_Church_window.jpg|thumb| ಸ್ಯಾನ್‍ಥೋಮ್ ಚರ್ಚ್‌ನ ಕೆಳಗಿನ ಕಿಟಕಿ. link=//upload.wikimedia.org/wikipedia/commons/thumb/e/e9/Santhome_Church_door.jpg/220px-Santhome_Church_door.jpg|thumb| ಸ್ಯಾನ್‍ಥೋಮ್ ಚರ್ಚ್‌ನ ಮುಖ್ಯ ಬಾಗಿಲು. link=//upload.wikimedia.org/wikipedia/commons/thumb/b/b9/Santhome_upper_stained_glass.jpg/220px-Santhome_upper_stained_glass.jpg|thumb| ಸ್ಯಾನ್‍ಥೋಮ್ ಮೇಲಿನ ಕಿಟಕಿ-ಮುಖ್ಯ ಬಲಿಪೀಠ. link=//upload.wikimedia.org/wikipedia/commons/thumb/3/34/Santhome_choir_stained_glass.jpg/220px-Santhome_choir_stained_glass.jpg|thumb| ಸ್ಯಾನ್‍ಥೋಮ್ ಚರ್ಚ್‌ನ ಬಣ್ಣದ ಗಾಜು-ಮೇಲಿನ ಮಹಡಿ. link=//upload.wikimedia.org/wikipedia/commons/thumb/f/fe/Santhome_coloured_stained_glass_window.jpg/220px-Santhome_coloured_stained_glass_window.jpg|thumb| ಸ್ಯಾನ್‍ಥೋಮ್ ಬಣ್ಣದ ಕಿಟಕಿ.
ಹೊರಗಿನ ಕೊಂಡಿಗಳು
ವರ್ಗ:ತಮಿಳುನಾಡು ವರ್ಗ:ಚರ್ಚುಗಳು
ಡೇಲಿಯ
thumb
ಡೇಲಿಯ (ಡೇರಾ ಹೂ) ಆಸ್ಟರೇಸೀ (ಕಂಪಾಸಿóಟೀ) ಕುಟುಂಬಕ್ಕೆ ಸೇರಿದ ಅಲಂಕಾರ ಸಸ್ಯ. ವಿವಿಧ ಬಣ್ಣಗಳಿಂದ ಕೂಡಿದ ಬಲುಸುಂದರವಾದ ಹೂಗಳನ್ನು ಬಿಡುವುದರಿಂದ ಜನಪ್ರಿಯವಾಗಿದೆ. ಸುಪ್ರಸಿದ್ಧ ಸ್ವೀಡಿಷ್ ಸಸ್ಯಶಾಸ್ತ್ರಜ್ಞ ಡಾಲ್ ಎಂಬಾತ 1789ರಲ್ಲಿ ಇದನ್ನು ಮೊದಲಬಾರಿಗೆ ಮೆಕ್ಸಿಕೋದಲ್ಲಿ ಪತ್ತೆಹಚ್ಚಿದ. ಇವನ ಗೌರವಾರ್ಥವಾಗಿಯೇ ಈ ಗಿಡಕ್ಕೆ ಡೇಲಿಯ ಎಂಬ ಹೆಸರು ಕೊಡಲಾಗಿದೆ.
ಡೇಲಿಯದಲ್ಲಿ ಷೋ ಅಥವಾ ಡಬಲ್, ಫ್ಯಾನ್ಸಿ, ಪಾಂಪಾನ್, ಡೆಕೊರೇಟಿವ್, ಡಬಲ್ ಕ್ಯಾಕ್ಟಸ್, ಸೆಮಿಡಬಲ್ ಅಥವಾ ಆರ್ಟ್, ಕಾಲರೆಟ್, ಸ್ಟಾರ್, ಸಿಂಗಲ್ ಕ್ಯಾಕ್ಟಸ್, ಸೆಂಚುರಿ, ಟಾಮ್ ತಂಬ್, ಅನಿಮೋನ್ ಫ್ಲವರ್ಡ್, ಆರ್ಕಿಡ್ ಫ್ಲವರ್ಡ್ ಎಂಬ ಅನೇಕ ಬಗೆಗಳುಂಟು.
ಬೆಳೆಸುವುದು
ಡೇಲಿಯನ್ನು ಬೀಜಗಳಿಂದಲೂ ಕಾಂಡತುಂಡುಗಳಿಂದಲೂ ಗೆಡ್ಡೆಗಳಿಂದಲೂ ವೃದ್ಧಿ ಮಾಡಬಹುದು.
ಕಾಂಡತುಂಡಗಳಿಂದ ವೃದ್ಧಿಮಾಡುವ ಕ್ರಮದಲ್ಲಿ ಗಿಡದ ಎರಡು ಪಕ್ಕಗಳಲ್ಲಿ ಹೊರಡುವ ಕವಲುಗಳು 3"-4" ಎತ್ತರ ಬೆಳೆದ ಮೇಲೆ ತಾಯಿ ಗಿಡದಿಂದ ಬೇರ್ಪಡಿಸಿ, ಮರಳಿನಲ್ಲಿ ನೆಟ್ಟು ಪ್ರತಿನಿತ್ಯ ನೀರು ಹಾಕಲಾಗುತ್ತದೆ. 20-25 ದಿನಗಳ ಅನಂತರ, ತುಂಡುಗಳು ಚೆನ್ನಾಗಿ ಬೇರುಬಿಟ್ಟು ಚಿಗುರತೊಡಗುವುವು. ಅನಂತರ, ಎಚ್ಚರಿಕೆಯಿಂದ ಈ ಗಿಡಗಳನ್ನು ಕುಂಡಗಳಿಗೆ ಅಥವಾ ಮಡಿಗಳಿಗೆ ವರ್ಗಾಯಿಸಲಾಗುತ್ತದೆ. ತುಂಡುಗಳಿಂದ ವೃದ್ಧಿಮಾಡಿದ ಗಿಡದ ಹೂಗಳು ಎಲ್ಲ ವಿಧಗಳಲ್ಲಿಯೂ ತಾಯಿಗಿಡದ ಹೂಗಳನ್ನೇ ಹೋಲುವುವು.
ಗೆಡ್ಡೆಗಳಿಂದ ವೃದ್ಧಿಮಾಡುವಿಕೆಯಲ್ಲಿ ಉತ್ತಮಗಾತ್ರದ ಮತ್ತು ಒಳ್ಳೆಯ ಜಾತಿಯ ಹೂಗಳನ್ನು ಬಿಡುವ ತಳಿಗಳಿಂದ ಗೆಡ್ಡೆಗಳನ್ನು ಕತ್ತರಿಸಿ ಬಳಸಲಾಗುತ್ತದೆ. ನೆಡುವುದಕ್ಕೆ 6-8 ದಿವಸಗಳಿಗೆ ಮುಂಚಿತವಾಗಿ ಗೆಡ್ಡೆಗಳನ್ನು ಮರಳಿನಲ್ಲಿಟ್ಟು ನೀರು ಹಾಕಲಾಗುತ್ತದೆ. 5-6 ದಿವಸಗಳಲ್ಲಿ ಕಣ್ಣುಗಳಿಂದ ಮೊಳಕೆಗಳು ಕಾಣಿಸಿಕೊಳ್ಳುತ್ತವೆ. ಅನಂತರ ಗಡ್ಡೆಯನ್ನು ಸಣ್ಣ ಸಣ್ಣ ಚೂರುಗಳಾಗಿ, ಪ್ರತಿಯೊಂದು ಚೂರಿನಲ್ಲಿ ಕೊನೆಯಪಕ್ಷ 2-3 ಕಣ್ಣುಗಳಿರುವಂತೆ, ಕತ್ತರಿಸಲಾಗುತ್ತದೆ. ಚೂರುಗಳನ್ನು 12"-14" ಕುಂಡಗಳಲ್ಲಿ, ಮೊಳಕೆಯ ಭಾಗ ಮೇಲೆ ಕಾಣಿಸುವಂತೆ ನೆಡಲಾಗುವುದು. ನೆಟ್ಟ 7-8 ದಿವಸಗಳ ಬಳಿಕ ಎಲೆಗಳು ಹುಟ್ಟುವುವು. ಗೆಡ್ಡೆಗಳನ್ನು ನೆಡುವ ಪ್ರಾರಂಭದಲ್ಲಿ ಕುಂಡದ ಅರ್ಧಭಾಗದಷ್ಟು ಗೊಬ್ಬರದ ಮಿಶ್ರಣವನ್ನು (ಸಾರ್ವೆ ಗೊಬ್ಬರದ) ತುಂಬಲಾಗುತ್ತದೆ. 2 ಭಾಗ ಕುದುರೆ ಗೊಬ್ಬರ, 2 ಭಾಗ ಕೆಂಪುಮಣ್ಣು, 2 ಭಾಗ ಮರಳು, 2 ಭಾಗ ಎಲೆಗೊಬ್ಬರ, 1 ಭಾಗ ಗೋಡು ಮತ್ತು ¼ ಭಾಗ ಇದ್ದಲಿನ ಪುಡಿಗಳ ಮಿಶ್ರಣವೇ ಸಾರ್ವೆ ಗೊಬ್ಬರ. ಗಿಡ ಮೇಲೆ ಬೆಳೆದಂತೆ ಬಿಟ್ಟು ಸಾರ್ವೆ ಗೊಬ್ಬರವನ್ನು ಮೇಲ್ಪದರವಾಗಿ ಹೊರಗೆ ಕೊಡಬೇಕು. ಹುಚ್ಚೆಳ್ಳು ಮತ್ತು ಹೊಂಗೆ ಹಿಂಡಿಯ ದ್ರವಮಿಶ್ರಣವನ್ನು 4-5 ಸಲ ಹಾಕಲಾಗುವುದು. ಅನಂತರ 40-45ನೆಯ ದಿನದಲ್ಲಿ ಪ್ರತಿಗಿಡಕ್ಕೂ ಸುಮಾರು ಳಿ ಔನ್ಸಿನಷ್ಟು ಯೂರಿಯ ಮತ್ತು ಮೂಳೆಗೊಬ್ಬರಗಳ ಸಮಭಾಗ ಮಿಶ್ರಣವನ್ನು ಕೊಡಲಾಗುತ್ತದೆ. ಆಗಿಂದಾಗ್ಗೆ ತುದಿಗಳನ್ನು ಚಿವುಟುತ್ತಿದ್ದು ಗಿಡ 2'-2ಳಿ' ಎತ್ತರ ಬೆಳೆದಾಗ ಗಾಳಿಯ ಹೊಡೆತಕ್ಕೆ ಮತ್ತು ಹೂವಿನ ಭಾರಕ್ಕೆ ಬಾಗದಂತೆ ಬಿದಿರಿನ ದಬ್ಬೆಗಳನ್ನು ಗಿಡದ ಸುತ್ತಲೂ ಕಟ್ಟಲಾಗುತ್ತದೆ. 60-65 ದಿವಸಗಳ ಅನಂತರ ಹೂಗಳೂ ಒಂದೊಂದಾಗಿ ಅರಳಲು ಪ್ರಾರಂಭಿಸುವುವು. ಪ್ರತಿಗೊಂಚಲಿಗೂ ಹೀಗೆ ಮಾಡುವುದರಿಂದ ಹೂಗಳು ಒಳ್ಳೆಯ ಗಾತ್ರದವಾಗಿ ಬೆಳೆಯುತ್ತವೆ. ಸುಮಾರು 2 ತಿಂಗಳವರೆಗೂ ಗಿಡ ಹೂಗಳನ್ನು ಬಿಡುತ್ತಿರುತ್ತದೆ. ಹೂಗಳು ಅರಳಿದಂದಿನಿಂದ 12-15 ದಿವಸಗಳವರೆಗೂ ಬಾಡದೆ ಇರುವುವು. ಗಿಡ ಹೂಬಿಡುವುದುನ್ನು ನಿಲ್ಲಿಸಿದಮೇಲೆ ಗೆಡ್ಡೆಗಳನ್ನು ಕುಂಡಗಳಿಂದ ಹೊರತೆಗೆದು ಶೀತವಲ್ಲದ ಮತ್ತು ನೆರಳಿರುವ ಸ್ಥಳದಲ್ಲಿ ಮರಳಿನಲ್ಲಿ ಮತ್ತೆ ನೆಡುವವರೆಗೂ ಹೂತಿಡಬೇಕು.
ಡೇಲಿಯವನ್ನು ಭಾರತದ ಎಲ್ಲ ಭಾಗಗಳಲ್ಲೂ ಬೆಳೆಸಬಹುದು. ಆದರೆ ಅತಿ ಉಷ್ಣತೆಯನ್ನಾಗಲಿ ಅತಿಚಳಿಯನ್ನಾಗಲಿ ಇದು ತಡೆದುಕೊಳ್ಳಲಾರದು.
ರೋಗಗಳು
ಡೇಲಿಯಕ್ಕೆ ಹಲವಾರು ರೀತಿಯ ಕ್ರಿಮಿಕೀಟಗಳ ಬೂಷ್ಟು ರೋಗಗಳ ಬಾಧೆಯುಂಟು. ಇವುಗಳಲ್ಲಿ ಮುಖ್ಯವಾದವು :
ಬಾಹ್ಯ ಸಂಪರ್ಕಗಳು
ವರ್ಗ:ಹೂಬಿಡುವ ಸಸ್ಯಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಹೂವುಗಳು
ಗಯಾ
ಗಯಾ ( ಕನ್ನಡದಲ್ಲಿ ಗಯೆ ) ಬಿಹಾರದ ರಾಜಧಾನಿ ಪಾಟ್ನಾದಿಂದ ೧೦೦ ಕಿ.ಮೀ. ದಕ್ಷಿಣದಲ್ಲಿ ಫಲ್ಗೂ ನದಿಯ ತೀರದಲ್ಲಿರುವ ಒಂದು ನಗರ. ಫಲ್ಗೂ ನದಿಯನ್ನು ರಾಮಾಯಣದಲ್ಲಿ ನಿರಂಜನಾ ಎಂದು ಉಲ್ಲೇಖಿಸಲಾಗಿದೆ. ಗಯಾ ಕ್ಷೇತ್ರವು ಹಿಂದೂ ಮತ್ತು ಬೌದ್ಧಧರ್ಮಗಳೆರಡರಲ್ಲೂ ಅತಿ ಪಾವನವೆಂದು ಪರಿಗಣಿಸಲ್ಪಟ್ಟಿದೆ. ಗಯೆಯು ಮೂರು ದಿಕ್ಕುಗಳಲ್ಲಿ ಸಣ್ಣ ಬೆಟ್ಟಗುಡ್ಡಗಳಿಂದ ಮತ್ತು ನಾಲ್ಕನೆಯ ದಿಕ್ಕಿನಲ್ಲಿ ಫಲ್ಗೂ ನದಿಯಿಂದ ಸುತ್ತುವರಿಯಲ್ಪಟ್ಟಿದೆ.17.24 ಚ.ಕಿಮೀ. ಗಯೆಯ ಸುತ್ತಲೂ ಛೋಟಾನಾಗಪುರ ಪ್ರಸ್ಥಭೂಮಿಯ ಅಂಚಿನ ಬೆಟ್ಟಗಳಿವೆ. ವರ್ಷದಲ್ಲಿ ಬಹುಕಾಲ ಬರಡಾಗಿರುವ ಫಲ್ಗು ನದಿಯ ಮರಳು ಬಿಸಿಲಿನಿಂದ ಕಾಯುವುದರಿಂದ ಗಯ ನಗರ ಬಹಳ ಬಿಸಿ. ಗಯ ನಗರ ಛೋಟಾನಾಗಪುರ ಪ್ರಸ್ಥಭೂಮಿಯೂ ಗಂಗಾ ನದಿಯ ಬಯಲೂ ಕೂಡುವ ಎಡೆಯಲ್ಲಿರುವುದರಿಂದ ಇದೊಂದು ಮುಖ್ಯ ವ್ಯಾಪಾರ ಕೇಂದ್ರ. ಅಲ್ಲದೆ ಇದೊಂದು ಯಾತ್ರಾಸ್ಥಳ. ಪ್ರತಿ ವರ್ಷವೂ ಲಕ್ಷಗಟ್ಟಲೆ ಯಾತ್ರಾರ್ಥಿಗಳು ಗಯಕ್ಕೆ ಬರುತ್ತಾರೆ. ಗಯ ನಗರದ ಅನೇಕ ದೇವಸ್ಥಾನಗಳಲ್ಲಿ ರಾಣಿ ಅಹಲ್ಯಾಬಾಯಿ ಹೋಳ್ಕರ್ ಕಟ್ಟಿಸಿದ (1787) ವಿಷ್ಣುಪಾದ ದೇವಸ್ಥಾನ ಮುಖ್ಯವಾದದ್ದು. ಈ ಕ್ಷೇತ್ರದ ಒಂದು ಭಾಗವಾದ ಬ್ರಹ್ಮಗಯ ಹಿಂದುಗಳ ಯಾತ್ರಾಸ್ಥಳವಾದರೆ ಇನ್ನೊಂದು ಭಾಗವಾದ ಬೋಧಗಯ ಪ್ರಪಂಚದ ಬೌದ್ಧರ ಯಾತ್ರಾಸ್ಥಳ.
ಹಿಂದೂ ಪುರಾಣಗಳ ಪ್ರಕಾರ ಈ ಸ್ಥಳದಲ್ಲಿ ಮಹಾವಿಷ್ಣುವು ಗಯಾಸುರನೆಂಬ ಅಸುರನನ್ನು ಸಂಹರಿಸಿದನು. ಈ ಅಸುರನ ಹೆಸರೇ ನಗರಕ್ಕೂ ಅಂಟಿತು. ವಿಷ್ಣುವು ಗಯಾಸುರನನ್ನು ತನ್ನ ಪಾದಗಳಿಂದ ಒತ್ತಿಹಿಡಿವ ಮೂಲಕ ಸಂಹರಿಸಿದನು. ಗಯಾಸುರನು ಸಣ್ಣಸಣ್ಣ ಬೆಟ್ಟಗುಡ್ಡಗಳಾಗಿ ಪರಿವರ್ತಿತನಾದನು. ಗಯಾಸುರನು ಮಹಾ ಮಹಿಮಾವಂತನಾಗಿದ್ದು ತನ್ನನ್ನು ಸ್ಪರ್ಶಿಸುವವರ ಅಥವಾ ನೋಡುವವರ ಪಾಪಗಳೆಲ್ಲವನ್ನು ಕಳೆಯಬಲ್ಲವನಾಗಿದ್ದನು. ದೇವತೆಗಳು ಗಯಾಸುರನ ಮರಣದ ನಂತರ ಆತನ ಕಾಯದಲ್ಲಿ ನೆಲೆಸುವೆವೆಂದು ವಚನವಿತ್ತಿದ್ದರು. ಹೀಗಾಗಿ ಸಾವಿನ ನಂತರ ಈ ಪ್ರದೇಶದಲ್ಲಿ ಬೆಟ್ಟಗುಡ್ಡ ಮತ್ತು ನೆಲದ ರೂಪದಲ್ಲಿ ಉಳಿದಿರುವ ಗಯಾಸುರನ ಕ್ಷೇತ್ರವು ಪರಮ ಪಾವನವಾಗಿ ಸರ್ವ ಪಾಪಗಳನ್ನು ನೀಗಿಸಬಲ್ಲ ಕ್ಷೇತ್ರವಾಯಿತು. ಹಿಂದೂಗಳು ಇಲ್ಲಿ ತಮ್ಮ ಪೂರ್ವಜರಿಗೆ ಶ್ರಾದ್ಧಕಾರ್ಯಗಳನ್ನು ನಡೆಸುವರು. ಇದರಿಂದಾಗಿ ತಮ್ಮ ಪೂರ್ವಜರು ಮಾಡಿರಬಹುದಾದ ಎಲ್ಲ ಪಾಪಗಳು ತೊಳೆದುಹೋಗಿ ಅವರಿಗೆ ಮುಕ್ತಿ ಸಿಗುವುದೆಂಬ ನಂಬಿಕೆ ಇದೆ.
ಬೋಧಗಯ
ಬ್ರಹ್ಮಗಯಕ್ಕೆ ಸು.9 ಕಿಮೀ ದೂರದಲ್ಲಿದೆ. ಸಮೀಪದಲ್ಲಿಯೇ ಸು.2,400 ವರ್ಷಗಳಿಗೂ ಹಳೆಯದೆಂದು ಹೇಳಲಾದ ಬೋಧಿವೃಕ್ಷವಿದೆ. ಇಲ್ಲಿಯೇ ಶಾಕ್ಯವಂಶದ ಸಿದ್ದಾರ್ಥ ಆರು ವರ್ಷಗಳ ಕಾಲ ಕಠಿಣ ತಪಸ್ಸನ್ನಾಚರಿಸಿ ತನ್ನ 35ನೆಯ ವಯಸ್ಸಿನಲ್ಲಿ ಜ್ಞಾನೋದಯ ಪಡೆದು ಬುದ್ಧನಾದದ್ದು. ಬುದ್ಧನ ಸಂದೇಶವನ್ನು ಪಡೆದ ಮೊದಲಿಗರಲ್ಲಿ ಗಯ ನಿವಾಸಿಗಳೂ ಸೇರಿದ್ದಾರೆ. ಗಯ ಪಟ್ಟಣಕ್ಕೆ 24 ಕಿಮೀ ದೂರದಲ್ಲಿರುವ ಬರಾಬರ್ ಬೆಟ್ಟದ ಗುಹೆಯೊಂದರಲ್ಲಿ ಅಶೋಕನ ಮೂರು ಶಾಸನವಿದೆ. ಪ್ರ.ಶ.ಪು. 3ನೆಯ ಶತಮಾನದಲ್ಲಿ ಇಲ್ಲಿಯ ಬೋಧಿವೃಕ್ಷದ ಸಮೀಪದಲ್ಲಿ ಅಶೋಕ ಕಟ್ಟಿಸಿದ್ದ ದೊಡ್ಡ ವಿಹಾರವೊಂದರ ಅವಶೇಷಗಳನ್ನು ಇಂದಿಗೂ ಕಾಣಬಹುದು. ಈಗ ಇಲ್ಲಿರುವ ದೇವಮಂದಿರ 48ಮೀ ಚೌಕವಾಗಿದ್ದು 15ಮೀ ಎತ್ತರವಾಗಿದೆ. ಒಳಗಡೆ ಬುದ್ಧನ ದೊಡ್ಡ ವಿಗ್ರಹವಿದೆ. ಮೇಲಿನ ಅಂತಸ್ತಿನಲ್ಲಿ ಸಿದ್ಧಾರ್ಥನ ತಾಯಿ ಮಾಯಾದೇವಿಯ ವಿಗ್ರಹವಿದೆ. 7ನೆಯ ಶತಮಾನದಲ್ಲಿ ಚೀನಿಯಾತ್ರಿಕ ಯುವಾನ್ಚಾಂಗ್ ಇಲ್ಲಿಗೆ ಬಂದಿದ್ದನೆಂದು ಹೇಳಲಾಗಿದೆ.
ತರದಿಹ್ (ಬೋಧಗಯ)
ಇಲ್ಲಿನ ಉತ್ಖನನದಲ್ಲಿ ಅನುಕ್ರಮವಾಗಿ ನವಶಿಲಾಯುಗ ಹಂತದಿಂದ ಪಾಲ ಅರಸು ಮನೆತನದ ಹಂತದವರೆಗೆ ಒಟ್ಟು ಏಳು ಸಾಂಸ್ಕೃತಿಕ ಹಂತಗಳು ಪತ್ತೆಯಾಗಿವೆ. ನವಶಿಲಾಯುಗದ ಆದಿಹಂತದಲ್ಲಿ ಕೈಯಿಂದ ಮಾಡಿದ ಮಣ್ಪಾತ್ರೆಗಳು ಮತ್ತು ಅಂತ್ಯ ಉಪಹಂತದಲ್ಲಿ ಉಜ್ಜಿದ ಹೊಳಪಿನ ಬೂದುಬಣ್ಣದ ಮಡಕೆಗಳು ವಿಶೇಷವಾಗಿವೆ. ಎರಡನೆಯ ಹಂತದಲ್ಲಿ ತಿಗುರಿಯ ಮೇಲೆ ಮಾಡಿದ ಮಡಕೆ, ತಾಮ್ರದ ಉಪಕರಣಗಳು ಹಾಗೂ ಕಪ್ಪು ಮತ್ತು ಬೂದುಬಣ್ಣದ ಮಡಕೆಗಳಿವೆ. ಮೂರನೆಯ ಹಂತದಲ್ಲಿ ಆದಿ ಕಬ್ಬಿಣಯುಗದ ಕಪ್ಪು, ಕೆಂಪು-ಕಪ್ಪು ದ್ವಿವರ್ಣ ಮಡಕೆಗಳು, ಕಬ್ಬಿಣದ ಬಾಣದ ಮೊನೆ, ಈಟಿ ಮೊನೆ, ಉಳಿ, ಮೊಳೆ ಕಲ್ಲಿನ ಮಣಿಗಳು, ಚಿಕ್ಕ ಅಲಗುಗಳು ಮುಂತಾದವು ದೊರೆತಿವೆ. ನಾಲ್ಕನೆಯ ಹಂತದಲ್ಲಿ ಪ್ರಥಮ ಬಾರಿಗೆ ಔತ್ತರೇಯ ಮೆರುಗಿನ ಕಪ್ಪುಬಣ್ಣದ ಮಡಕೆಗಳು, ಎಲುಬು, ಕಲ್ಲಿನ ಉಪಕರಣಗಳು, ಸುಡಾವೆ ಮಣ್ಣಿನ ಗೊಂಬೆಗಳು, ತಾಮ್ರದ ಮಣಿ, ಎರಕ ಹೊಯ್ದ ನಾಣ್ಯಗಳ ಜೊತೆಗೆ ಕಾಣಿಸಿಕೊಳ್ಳುತ್ತವೆ. ಐದನೆಯ ಹಂತದಲ್ಲಿ ಕುಷಾಣರ ಕಾಲದ ಕೆಂಪುವರ್ಣದ ಮಡಕೆ, ಕಲ್ಲಿನ, ಗಾಜಿನ, ಸುಡಾವೆ ಮಣ್ಣಿನ ಹಾಗೂ ತಾಮ್ರದ ಮಣಿಗಳು ಮುಖ್ಯವಾದವು. ಆರನೆಯ ಮತ್ತು ಏಳನೆಯ ಹಂತಗಳಲ್ಲಿ ಕ್ರಮವಾಗಿ ಗುಪ್ತರ ಕಾಲದ ಮತ್ತು ಪಾಲರ ಕಾಲದ ಪ್ರಾಚ್ಯಾವಶೇಷಗಳು ದೊರಕಿವೆ.
ಬ್ರಹ್ಮಗಯ
ಹಿಂದುಗಳ ಪುಣ್ಯಕ್ಷೇತ್ರವಾದ ಇದು ಸು.5ನೆಯ ಶತಮಾನದಿಂದಲೂ ಪ್ರಸಿದ್ಧವಾಗಿದೆ. ಪುರಾಣಗಳಲ್ಲಿ ಗಯದ ಉಲ್ಲೇಖವಿರುವುದಾದರೂ ಋಗ್ವೇದದಲ್ಲಿ ಇದು ಒಬ್ಬ ಋಷಿಯ ಹೆಸರು. ಈ ಕ್ಷೇತ್ರದಲ್ಲಿ ಯಾಗವನ್ನು ಕೈಗೊಂಡ ಧಾರ್ಮಿಕ ದೊರೆಯೊಬ್ಬನ ಪ್ರಸ್ತಾಪ ಮಹಾಭಾರತದಲ್ಲಿ ಬಂದಿದೆ. ಈತ ಚಿನ್ನದಿಂದಲೇ ಯಜ್ಞವೇದಿಕೆಯನ್ನು ನಿರ್ಮಿಸಿ ಕೊನೆಯಲ್ಲಿ ಆ ವೇದಿಕೆಯನ್ನು ಬ್ರಾಹ್ಮಣರಿಗೆ ಹಂಚಿಕೊಟ್ಟನೆಂದೂ ಈತ ಅಪಾರವಾಗಿ ಶೇಖರಿಸಿದ್ದ ಘೃತ ಮತ್ತು ಮಧುವನ್ನು ಯಜ್ಞ ಮುಗಿದ ಬಳಿಕ ಅಗ್ನಿಯ ಅನುಗ್ರಹದಿಂದ ಘೃತಕುಲ್ಯಾ ಎಂಬ ಹೆಸರಿನಿಂದ ನದಿಗಳ ರೂಪದಲ್ಲಿ ಹರಿಯಬಿಟ್ಟನೆಂದೂ ಹೇಳಲಾಗಿದೆ.
ಸ್ಥಳ ಪುರಾಣ
ಹುಟ್ಟಿದ ಮಕ್ಕಳಲ್ಲಿ ಒಬ್ಬನಾದರೂ ಗಯದಲ್ಲಿ ಶ್ರಾದ್ಧಮಾಡಿ ತನ್ನ ತಂದೆಗೆ ಸ್ವರ್ಗ ಪ್ರಾಪ್ತಿಯಾಗುವಂತೆ ಮಾಡಬೇಕೆಂದು ರಾಮಾಯಣದಲ್ಲಿ ಹೇಳಿದೆ. ಈ ಕ್ಷೇತ್ರದಲ್ಲಿ ಶ್ರಾದ್ಧ ನಡೆಸಿದವನ ವಂಶದ ನೂರು ಜನ ಪಿತೃಗಳಿಗಲ್ಲದೆ ಅವನಿಗೂ ಶಾಶ್ವತ ಸ್ವರ್ಗ ಪ್ರಾಪ್ತಿಯಾಗುತ್ತದೆಂದು ಸ್ಥಳಪುರಾಣ ತಿಳಿಸುತ್ತದೆ. ಈ ನಂಬಿಕೆಗೆ ಹಿನ್ನಲೆಯಾಗಿರುವ ಕಥೆ ಗಯ ಮಹಾತ್ಮ್ಯೆಯಲ್ಲಿ ಹೀಗಿದೆ:
ವಿಷ್ಣುವಿನ ಪರಮ ಭಕ್ತನಾದ ಗಯನೆಂಬ ಅಸುರ ಒಮ್ಮೆ ಕೋಲಾಹಲ ಪರ್ವತದ ಮೇಲೆ ಕಠಿಣ ತಪಸ್ಸನ್ನಾಚರಿಸಿದ. ಇದರಿಂದ ದೇವತೆಗಳೆಲ್ಲ ಖಿನ್ನರಾಗಿ ವಿಷ್ಣು ಮಹೇಶ್ವರರ ಬಳಿಗೆ ಹೋದರು. ವಿಷ್ಣು ದೇವತೆಗಳೊಡನೆ ಗಯಕ್ಕೆ ಬಂದು ಗಯ ಪರಿಶುದ್ಧನೆಂಬ ವಿಚಾರ ತಿಳಿದು, ಅವನನ್ನು ಸ್ಪರ್ಶಿಸಿದವರು ವೈಕುಂಠವನ್ನು ಸೇರಲಿ ಎಂಬುದಾಗಿ ವರ ನೀಡಿದ. ಅಂದಿನಿಂದ ಜನ ಗಯನನ್ನು ಸ್ಪರ್ಶಿಸಿ ಸ್ವರ್ಗಲಾಭ ಪಡೆಯತೊಡಗಿದರು. ಇದರಿಂದ ಯಮನ ರಾಜ್ಯ ಬರಿದಾಗಿ ಅವನಿಗೆ ಕೆಲಸವಿಲ್ಲದಂತಾಯಿತು. ಅನಂತರ ವಿಷ್ಣುವಿನ ಸಲಹೆಯಂತೆ ಬ್ರಹ್ಮ ಗಯನನ್ನು ಸಮೀಪಿಸಿ ಅವನ ಪವಿತ್ರ ದೇಹದ ಮೇಲೆ ಯಾಗ ಮಾಡಬೇಕೆಂಬ ಸಂಕಲ್ಪವನ್ನು ಅವನಲ್ಲಿ ವಿಜ್ಞಾಪನೆ ಮಾಡಿಕೊಂಡ. ಇದಕ್ಕೆ ಗಯ ಮರುಮಾತನಾಡದೆ ಸಮ್ಮತಿಯನ್ನಿತ್ತ. ಯಾಗಕರ್ಮಗಳನ್ನು ನಡೆಸಲು ಬ್ರಹ್ಮ ಋತ್ವಿಜರಾದ ಮಾನಸಪುತ್ರರನ್ನು ಸೃಷ್ಟಿಸಿದ. ಅವರು ಗಯನ ಶಿರ ಉತ್ತರದ ಕಡೆಗಿರುವಂತೆಯೂ ಪಾದಗಳು ದಕ್ಷಿಣದ ಕಡೆಗಿರುವಂತೆಯೂ ಮಾಡಿ ಅವನ ದೇಹದ ಮೇಲೆ ಯಜ್ಞವನ್ನು ವಿಜೃಂಭಣೆಯಿಂದ ನಡೆಸಿದರು. ಯಜ್ಞಸಮಾರಂಭದ ಕೊನೆಯಲ್ಲಿ ಗಯನ ತಲೆ ಅಲುಗಾಡತೊಡಗಿತು. ವಿಶೇಷವಾದ ಧರ್ಮಶಿಲೆಯೊಂದನ್ನು ತಂದು ಗಯನ ತಲೆಯ ಬಳಿ ಇಡಬೇಕೆಂದು ಆಗ ಬ್ರಹ್ಮ ಯಮನಿಗೆ ಸೂಚಿಸಿದ. ಆದರೂ ಗಯ ನಿಶ್ಚಲನಾಗಲಿಲ್ಲ. ದೇವತೆಗಳೆಲ್ಲ ಶಿಲೆಯ ಬಳಿ ನಿಂತರೂ ತಲೆಯ ಅಲುಗಾಟ ನಿಲ್ಲಲಿಲ್ಲ. ಕೊನೆಗೆ ವಿಷ್ಣುವೇ ಗದಾಧಾರಿಯಾಗಿ ಗಯನ ಶಿರದ ಬಳಿ ಪ್ರತ್ಯಕ್ಷನಾದಾಗ ತಲೆ ಅಲುಗಾಡುವುದು ನಿಂತಿತು. ಮಹಾವಿಷ್ಣುವಿನ ದರ್ಶನ ಲಾಭದಿಂದ ಕೃತಾರ್ಥನಾದ ಗಯ ತನಗೆ ವಿಷ್ಣುವಿನ ಆಜ್ಞೆಯೊಂದೇ ಸಾಕಾಗಿತ್ತೆಂದೂ ಅಷ್ಟು ಜನ ದೇವತೆಗಳು ಚಿತ್ರಹಿಂಸೆ ಕೊಡಬಾರದಾಗಿತ್ತೆಂದು ಭಿನ್ನೈಸಿಕೊಂಡ. ಗಯನ ಭಕ್ತಿಗೆ ಮೆಚ್ಚಿದ ವಿಷ್ಣು ಅವನಿಗೆ ವರಪ್ರಸಾದವನ್ನು ನೀಡಿ ತಾನೇ ಮೊದಲ್ಗೊಂಡು ಸಮಸ್ತ ದೇವತೆಗಳಿಗೂ ಅವನ ಶಿರದ ಬಳಿ ಶಾಶ್ವತವಾಗಿ ನಿಂತಿರುವಂತಾಗಿ ಆ ಸ್ಥಳ ಗಯನ ಹೆಸರಿನಿಂದ ಶೋಭಿಸಲೆಂದು ಅನುಗ್ರಹಿಸಿದ. ಅಂದಿನಿಂದ ಅದು ಗಯ ಕ್ಷೇತ್ರವೆಂದು ಪ್ರಸಿದ್ಧವಾಯಿತು.
ಭಾರತ ಭಾಗವತಾದಿಗಳಲ್ಲೆಲ್ಲಿಯೂ ಕಾಣದ, ಜನಜನಿತವಾದ, ಗಯೋಪಾಖ್ಯಾನ ವೆಂಬ ಹೆಸರಿನ ಒಂದು ಕಥೆಯಿದೆ. ಈ ಕಥೆಯ ವಿವರಗಳು ಹೀಗಿವೆ:
ಶಿವಭಕ್ತ ಸಂಪನ್ನನಾದ ಗಯನೆಂಬ ಒಬ್ಬ ಗಂಧರ್ವ ಒಮ್ಮೆ ಶಿವಪೂಜೆಗಾಗಿ ಕೈಲಾಸಕ್ಕೆ ಹೋಗಿ ಮಡದಿಮಕ್ಕಳೊಂದಿಗೆ ಹಿಂದಿರುಗಿ ವಿಮಾನದಲ್ಲಿ ಕುಳಿತು ಬರುವಾಗ ಬಾಯ ತಂಬುಲವನ್ನು ಉಗುಳಿದ. ಸೂರ್ಯನಿಗೆ ಅರ್ಘ್ಯವನ್ನು ಕೊಡುತ್ತ ಕಣ್ಮುಚ್ಚಿ ನಿಂತಿದ್ದ ಶ್ರೀಕೃಷ್ಣನ ಬೊಗಸೆಯಲ್ಲಿ ಅದು ಬಿತ್ತು. ಕೈಲಿದ್ದ ನೀರು ಕೆಂಪಾಗಿದ್ದುದನ್ನು ಕಂಡು ಕೋಪಗೊಂಡ ಕೃಷ್ಣ ಆ ಅಪರಾಧ ಎಸಗಿದವನನ್ನು ಕೊಲ್ಲದೆ ಬಿಡುವುದಿಲ್ಲವೆಂದು ಪ್ರತಿಜ್ಞೆ ಮಾಡಿದ. ಇದರಿಂದ ಭೀತಿಗೊಂಡ ಗಯ ದೇವತೆಗಳಲ್ಲಿ ಮೊರೆಯಿಟ್ಟ. ಯಾರೂ ಅಭಯ ನೀಡಲಿಲ್ಲ. ಕೊನೆಗೆ ನಾರದರ ಸೂಚನೆಯ ಮೇರೆಗೆ ಅರ್ಜುನನ ಮೊರೆಹೊಕ್ಕ. ಅರ್ಜುನ ಹಿಂದುಮುಂದು ನೋಡದೆ ಅಭಯಪ್ರದಾನ ಮಾಡಿದ. ಅನಂತರ ವಿಷಯ ತಿಳಿದು ತನ್ನ ಅವಿವೇಕವನ್ನು ಕಂಡು ವಿಷಾದಿಸಿದ. ಕಡೆಗೆ ಮೊರೆಹೊಕ್ಕವರನ್ನು ಕಾಪಾಡ ಬೇಕೆಂಬ ಧರ್ಮಕ್ಕೆ ಕಟ್ಟುಬಿದ್ದು ಗಯನಿಗಾಗಿ ಅರ್ಜುನ ಕೃಷ್ಣನನ್ನು ಇದಿರಿಸಿ ಯುದ್ಧದಲ್ಲಿ ತೊಡಗಿದ. ಆಗ ದೇವತೆಗಳು ಮಧ್ಯೆ ಪ್ರವೇಶಿಸಿ ಗಯನನ್ನು ಶ್ರೀಕೃಷ್ಣನ ಚರಣಗಳಿಗೆ ಅಡ್ಡಬೀಳಿಸಿ ಕೃಷ್ಣನಿಂದಲೇ ಗಯನಿಗೆ ಅಭಯಪ್ರದಾನ ಮಾಡಿಸಿದರು.
ಗಯದ ವಾಸ್ತುಶಿಲ್ಪ
ಗಯ ಪುರಾತನ ಹಿಂದೂ ಕ್ಷೇತ್ರಗಳಲ್ಲೊಂದಾದರೂ ಈಗ ಕಾಣುವ ಇಲ್ಲಿಯ ದೇವಾಲಯಗಳು ಮತ್ತು ಇತರ ಎಲ್ಲ ಪ್ರಾಚೀನ ಕಟ್ಟಡಗಳು ಪ್ರ.ಶ. 8ನೆಯ ಶತಮಾನದ ಅನಂತರ ಆಳಿದ ಪಾಲವಂಶದ ಅರಸರ ಮತ್ತು ಅವರ ಅನಂತರದವರ ಕಾಲಕ್ಕೆ ಸೇರಿದವುಗಳು. ಪ್ರಖ್ಯಾತವಾದ ಅಶ್ವತ್ಥ ವೃಕ್ಷ ಹಿಂದೂಗಳಿಗೂ ಬೌದ್ಧರಿಗೂ ಪವಿತ್ರವಾದ್ದು. ಈ ಬೋಧಿವೃಕ್ಷದ ಅಡಿಯಲ್ಲಿ ಧ್ಯಾನಾಸಕ್ತನಾಗಿದ್ದಾಗಲೇ ಗೌತಮ ಬುದ್ಧನಾದ್ದು. ಇಂದು ಇಲ್ಲಿ ಕಾಣುವ ಬೋಧಿವೃಕ್ಷ ಅಂದಿನದಲ್ಲ. ಅಶೋಕನ ಕಾಲದಲ್ಲಿ ಒಮ್ಮೆ ಒಣಗಿಹೋಗಿದ್ದ ಈ ವೃಕ್ಷವನ್ನು ತೆಗೆಸಿ ಅದೇ ಸ್ಥಳದಲ್ಲಿ ಅದರ ಬೀಜಗಳನ್ನು ನೆಟ್ಟು ಹೊಸ ವೃಕ್ಷವನ್ನು ಬೆಳೆಸಲಾಯಿತು. ಪ್ರ.ಶ.ಸು. 7ನೆಯ ಶತಮಾನದಲ್ಲಿ ಪುನಃ ಶಶಾಂಕ ಇಲ್ಲಿ ಹೊಸದೊಂದು ಸಸಿಯನ್ನು ನೆಡೆಸಿದ. 1876ರಲ್ಲಿ ಈ ಮರ ಒಣಗಿ ಬಿದ್ದು ಹೋದಾಗ ಪುನಃ ಅದರ ಬೀಜಗಳಿಂದ ಹೊಸದೊಂದು ಮರವನ್ನು ಬೆಳೆಸಲಾಯಿತು. ಇಂದು ಕಾಣುವ ಮರ ಸುಮಾರು ಒಂದು ಶತಮಾನದಷ್ಟು ಹಿಂದಿನದು. 7ನೆಯ ಶತಮಾನದ ಅನಂತರ ಹಲವಾರು ಬಾರಿ ಈ ಮರ ಜೀವದಾನ ಪಡೆದಿರಬೇಕು.
ಮೌರ್ಯ ಅಶೋಕ ಈ ವೃಕ್ಷದ ಹಿಂದೆ ಏಕಶಿಲಾಸ್ತಂಭವೊಂದನ್ನು ನಿಲ್ಲಿಸಿ, ಮರದ ಸುತ್ತಲೂ ಚೌಕಾಕಾರದ ಕಟಾಂಜನವನ್ನು ಕಟ್ಟಿಸಿದ. ಯುವಾನ್ಚಾಂಗ್ ಕಂಡಾಗ ಈ ಬೋಧಿವೃಕ್ಷದ ಸುತ್ತಲೂ ಇಟ್ಟಿಗೆಯ ಗೋಡೆಯೊಂದಿತ್ತು. ಮುಖ್ಯದ್ವಾರ ಪುರ್ವಾಭಿಮುಖವಾಗಿತ್ತೆಂದೂ ಉತ್ತರದ್ವಾರದ ಮೂಲಕ ಸಂಘಾರಾಮಕ್ಕೆ ಹೋಗಬಹುದಾಗಿತ್ತೆಂದೂ ಜಂಬೂದ್ವೀಪದ ಅನೇಕ ಅರಸರು ಕಟ್ಟಿಸಿದ ಸ್ತೂಪಗಳೂ ವಿಹಾರಗಳೂ ಇಲ್ಲಿದ್ದುವೆಂದೂ ಆ ಯಾತ್ರಿಕ ಹೇಳಿದ್ದಾನಾದರೂ, ಈಗ ಉಳಿದಿರುವುದೆಲ್ಲ ಕೆಲವು ಅವಶೇಷಗಳು ಮಾತ್ರ. ಅಶೋಕ ನಿಲ್ಲಿಸಿದನೆಂದು ಹೇಳಲಾದ ಶಿಲಾಸ್ತಂಭವನ್ನು ಬಾರ್ಹುತ್ದಲ್ಲಿಯ ಸ್ತೂಪಗಳಲ್ಲಿ ಕಂಡುಬರುವ ಚಿತ್ರಗಳಲ್ಲಿ ಕಾಣಿಸಿದೆ. ಕಂಬದ ಬೋದಿಗೆಯ ಮೇಲೆ ಆನೆಯೊಂದನ್ನು ಕೆತ್ತಲಾಗಿತ್ತು. ಈಗ ಕಾಣುವುದು ಅರ್ಧ ಮರಳುಗಲ್ಲಿನ, ಇನ್ನರ್ಧ ಬೆಣಚುಕಲ್ಲಿನ ಕಟಾಂಜನ. ಮರಳುಗಲ್ಲಿನ ಕಂಬಗಳಿಂದ ಕೂಡಿದ ಕಟಾಂಜನ ಅಶೋಕನ ಕಾಲದ್ದೆಂದು, ಬೆಣಚುಕಲ್ಲಿನದು ಅನಂತರದ ಕಾಲದ್ದೆಂದು ಹೇಳಲಾಗಿದೆ.
ಬೋಧಗಯಾದಲ್ಲಿ ಕನಿಂಗ್ ಹ್ಯಾಂ ಕಂಡುಹಿಡಿದ ಇನ್ನೊಂದು ಅವಶೇಷ ಪ್ರಾಚೀನ ವಜ್ರಾಸನ ಗಂಧಕುಟಿ. ಈ ಆಸನದ ಮೇಲೆ ಮೂರು ಪದರಗಳಿದ್ದುವು. ಕೆಳಗಿನ ಪದರ ಹೊಳಪು ಮಾಡಿದ ಮರಳುಕಲ್ಲಿನದು. ಇದರ ಮೇಲೆ ಗಿಲಾಯಿ ಮಾಡಿದ್ದ ಮಣ್ಣನ್ನು ತೆಗೆದಾಗ, ಚಿನ್ನದ ನಾಣ್ಯಗಳು, ಕೆಲವು ಆಭರಣಗಳು, ಬೆಳ್ಳಿಯ ನಾಣ್ಯಗಳು, ಮುತ್ತುಗಳು ಇತ್ಯಾದಿ ಅವಶೇಷಗಳು ದೊರಕಿದ್ದುವು. ಬೋಧಿವೃಕ್ಷದ ಮುಂದಿದ್ದ ಈ ಸಿಂಹಾಸನದ ಮೇಲೆ ಕುಳಿತಾಗಲೇ ಬುದ್ಧನಿಗೆ ಜ್ಞಾನೋದಯವಾಯಿತೆಂದು ಬೌದ್ಧರ ಸಾಂಪ್ರದಾಯಿಕ ಕತೆಗಳು ತಿಳಿಸುತ್ತವೆ. ಇದೇ ಸ್ಥಳದಲ್ಲಿ ಈ ಸಿಂಹಾಸನವನ್ನು ಸೇರಿಸಿದಂತೆ ಒಂದು ಸಣ್ಣ ಕೋಣೆಯನ್ನು ಕಟ್ಟಿಸಿದ್ದರ ಗುರುತುಗಳಿವೆ. ಈ ಒಂದು ವಿಹಾರವನ್ನು ಅಶೋಕ ಕಟ್ಟಿಸಿದನೆಂದು ಯುವಾನ್ಚಾಂಗ್ ತಿಳಿಸುತ್ತಾನಾದರೂ, ಅನಂತರ ಪ್ರ.ಶ.ಪು. 1ನೆಯ ಶತಮಾನದಲ್ಲಿ ಕೌಶಿಕೀಪುತ್ರನ ಹಿರಿಯರಸಿಯಾದ ಕುರಂಗಿ ಕಟ್ಟಿಸಿದಳೆಂದು ಈಗ ಸಾಮಾನ್ಯವಾಗಿ ಒಪ್ಪಲಾಗಿದೆ.
ವಿಷ್ಣುಪಾದ ದೇವಾಲಯದಲ್ಲಿ ಆದಿ ಗದಾಧರನೆಂದು ಹೇಳಲಾದ ಪಾದಗಳ ಗುರುತಿದೆ. ಆದರೆ ಪಾಹಿಯಾನ್ ಇಲ್ಲಿಗೆ ಬಂದಾಗ ಕಂಡದ್ದು ಹಾಳುಬಿದ್ದ ನಗರವನ್ನು ಮಾತ್ರ. ಇದೇ ಪರಿಸ್ಥಿತಿ ಯುವಾನ್ಚಾಂಗ್ನ ಕಾಲದಲ್ಲೂ ಮುಂದುವರಿದಿತ್ತು. ಹನ್ನೊಂದನೆಯ ಶತಮಾನದಲ್ಲಿ ಆಳಿದ ನಯಪಾಲದೇವ ಮತ್ತು ಅವನ ಅನಂತರದ ಅರಸರ ಕಾಲದಲ್ಲಿ ಈ ಸ್ಥಳದ ಜೀರ್ಣೋದ್ಧಾರ ಕಾರ್ಯಗಳು ಆರಂಭವಾದುವು. ತದನಂತರವೇ ಗಯ ಹಿಂದೂಗಳ ಪವಿತ್ರ ಕ್ಷೇತ್ರಗಳಲ್ಲೊಂದು ಎಂಬ ಖ್ಯಾತಿ ಪಡೆದದ್ದು. ಗಯ ಮಾಹಾತ್ಮ್ಯ 13-14ನೆಯ ಶತಮಾನಕ್ಕೂ ಹಿಂದಿನದಲ್ಲವೆಂದೂ, ಅದರಲ್ಲಿ ಕಂಡುಬರುವ ವಿವರಗಳೆಲ್ಲ ಪಾಲ ಅರಸರು ಕೈಗೊಂಡ ಕಾರ್ಯಗಳ ಫಲವೆಂದೂ ಹೇಳಬಹುದು. ಅಲ್ಲಿ ಹಿರಿಯರಿಗೆ ಶ್ರಾದ್ಧ ಕರ್ಮಾದಿಗಳನ್ನು ನೆರವೇರಿಸಿದರೆ ಅವರಿಗೆ ಮುಕ್ತಿ ಲಭಿಸುತ್ತದೆ ಎಂಬ ಹಿಂದೂಗಳ ನಂಬಿಕೆಯಿಂದಾಗಿ ಮಾತ್ರ, ಅಂಥ ಕರ್ಮಗಳನ್ನು ನಡೆಸಬಹುದಾದ ಪುಣ್ಯಕ್ಷೇತ್ರವೆಂದು ಮಾತ್ರ, ಗಯ ಇದಕ್ಕೆ ಮೊದಲೂ ಪ್ರಸಿದ್ಧವಾಗಿತ್ತು.
ಗಯದಲ್ಲಿರುವ, ದಕ್ಷಿಣ ಭಾರತದ ಅರಸರ ಶಾಸನಗಳು
ಗಯೆಯಲ್ಲಿ ದೊರಕಿರುವ ಶಾಸನಗಳು ಬಹುತೇಕ ಆ ಪ್ರಾಂತ್ಯದ ಅರಸು ಮನೆತನಗಳಿಗೆ ಸೇರಿದವಾದರೂ ಅಲ್ಲಿಯ ವಿಷ್ಣುಪಾದ ದೇವಾಲಯದಲ್ಲಿ ದಕ್ಷಿಣಾಪಥದ ಅರಸರ ಕೆಲವು ಶಾಸನಗಳು ದೊರೆತಿವೆ. ಆ ದೇವಾಲಯದ ಮುಂದಿರುವ ಶಿವ ಗುಡಿಯ ಬಲಭಾಗದ ಗೋಡೆಗೆ ಸೇರಿಸಿ ಕಟ್ಟಲಾದ ಕರಿಯ ಕಲ್ಲಿನಲ್ಲಿ ರಾಜನಾದ ಪ್ರತಾಪರುದ್ರನ, 31 ಸಾಲುಗಳುಳ್ಳ ಸಂಸ್ಕೃತ ಶಾಸನ ಒಂದಿದೆ. ಇದನ್ನು ನಂದಿ ನಾಗರೀ ಲಿಪಿಯಲ್ಲಿ ಕೆತ್ತಲಾಗಿದೆ. ಈತನ ಗುರುವಾದ ತ್ರಿಭುವನ ವಿದ್ಯಾಚಕ್ರವರ್ತಿ ಬಿರುದಾಂಕಿತನಾದ ಮಲ್ಲಿಕಾರ್ಜುನ, ವಿಂಧ್ಯಾದ್ರಿಗೆ ದಕ್ಷಿಣದಲ್ಲಿ, ಗೌತಮೀ ಗೋದಾವರೀ ತೀರದ ಮಂತ್ರಕೂಟದಲ್ಲಿ (ಈಗಿನ ಆಂಧ್ರಪ್ರದೇಶದ ಕರೀಂ ನಗರ ಜಿಲ್ಲೆಯ ಮಂಥನಿ) ಅನೇಕ ರಮ್ಯ ಕಟ್ಟಡಗಳನ್ನು ಕಟ್ಟಿಸಿದ್ದ. ಈತ ಪರಮ ಶಿವಭಕ್ತ. ಆದರೆ ಈತನ ಪತ್ನಿಯಾದ ಕಂದಮ್ಮಟಿ ಮನೆತನಕ್ಕೆ ಸೇರಿದ ಗೌರಿ ಗೋಪೀನಾಥದೇವರ (ವಿಷ್ಣುವಿನ) ಭಕ್ತೆ. ಶಾಸನ ಕಾಲಕ್ಕೆ ಗಯದ ಮಣಿಕರ್ಣಿಕಾ ಘಟ್ಟದಲ್ಲಿ ನೆಲಸಿದ್ದ ಈಕೆ ಗಯಶ್ರಾದ್ಧವನ್ನು ಮಾಡಿಸಿದಳೆಂದು ಶಾಸನ ಹೇಳುತ್ತದೆ. ಈ ಶಾಸನದಲ್ಲಿ ಉಕ್ತನಾದ ಅರಸ ಕಾಕತೀಯ ವಂಶದ ಒಂದನೆಯ ಪ್ರತಾಪರುದ್ರನೆಂದೂ ಆತನ ಗುರುವಾದ ಮಲ್ಲಿಕಾರ್ಜುನನೇ ಸುಪ್ರಸಿದ್ಧ ಶೈವ ಗುರುವಾದ ಮಲ್ಲಿಕಾರ್ಜುನ ಪಂಡಿತಾರಾಧ್ಯನೆಂದೂ ಊಹಿಸಲಾಗಿದೆ. ಶಾಸನದ ಕಾಲಕ್ಕೆ ಆ ಗುರು ದೈವಾಧೀನನಾಗಿ, ಆತನ ಆತ್ಮಶಾಂತಿಗಾಗಿ ಗಯಶ್ರಾದ್ಧವನ್ನು ಅವನ ಧರ್ಮಪತ್ನಿ ಮಾಡಿಸಿದ್ದಿರಬೇಕು. 1163-1195ರ ವರೆಗೆ ಆಳಿದ ಪ್ರತಾಪರುದ್ರ ಇನ್ನೂ ಜೀವಿಸಿದ್ದಾಗಲೇ ಈತನ ಗುರು ಮರಣ ಹೊಂದಿದನೆಂಬುದು ಇದರಿಂದ ಖಚಿತವಾಗುತ್ತದೆ.
ಇದೇ ದೇವಾಲಯದ ಪ್ರಾಂಗಣದಲ್ಲಿರುವ ಮಹದೇವಗುಡಿಯ ಬಾಗಿಲುವಾಡದಲ್ಲಿ ಹೊಯ್ಸಳ ವಂಶದ ಮುಮ್ಮಡಿ ನರಸಿಂಹನ ಶಾಸನವೊಂದಿದೆ. ಇದೂ ನಂದಿ ನಾಗರೀಲಿಪಿಯಲ್ಲಿದೆಯಾದರೂ ಇದರ ಭಾಷೆ ಕನ್ನಡ. ತನ್ನ ರಾಜಧಾನಿಯಾದ ದೋರಸಮುದ್ರದಲ್ಲಿ ಈ ಅರಸ ಬಹುಶಃ ಕಟ್ಟಿಸಿದ್ದ ದೇಹಾರದ (ದೇಗುಲದ) ಗಯವ್ರಜನ ಮಠವನ್ನು ಆಚಾರ್ಯನಾದ ಪದ್ಮನಾಭ ಚಟ್ಟೋಪಾಧ್ಯಾಯರ ಮಗ ಅಪ್ಪಣ್ಣನು ಗಯೆಯಲ್ಲಿ ಮಾಡಿಸಿ ದೇವಋಣಗಳನ್ನು ಕಳೆದನೆಂದು ಶಾಸನ ಹೇಳಿದೆ. ಆತ ಆ ಸ್ಥಳದಲ್ಲಿ ಧರ್ಮಶಾಲೆಯೊಂದನ್ನು ಕಟ್ಟಿಸಿರಬಹುದೆಂದು ಇದರಿಂದ ಸೂಚಿತವಾಗುತ್ತದೆ. ಶಾಸನದ ಕಾಲ ಪ್ರ.ಶ. 1291ರ ಸೆಪ್ಟೆಂಬರ್ 24 ಆಗಿರಬಹುದು. ಈ ಶಾಸನದ ಕೆಳಗಡೆ ಕನ್ನಡ ಲಿಪಿಯ ಇನ್ನೊಂದು ಶಾಸನವಿದೆ. ಇದರ ಕಡೆಯ ಭಾಗ ಒಡೆದಿದೆ. ವೀರನರಸಿಂಹ ದೇವರಸರ ಕಮ್ಮಟದ (ನಾಣ್ಯಗಳನ್ನು ಅಚ್ಚು ಹಾಕುವ ಟಂಕಸಾಲೆಯ) ಜಕ್ಕಂಣನ ಮಗ ದೇವಂಣ ಇದೇ ವರ್ಷದ ಸೆಪ್ಟೆಂಬರ್ 24ರಂದು ಗಯ ಪ್ರವೇಶ ಮಾಡಿದನೆಂದು ಶಾಸನ ಹೇಳುತ್ತದೆ. ಈ ಎರಡೂ ಶಾಸನಗಳನ್ನು ಕೊರೆದವನು ದೇವರಸನೆಂದು ತೋರುತ್ತದೆ. ಗದಾಧರ ಗುಡಿಯ ಮುಂದೆ ಗದಾಧರ ಘಾಟಿನ ಬಲಗೋಡೆಗೆ ಸೇರಿಸಲಾದ ಕಲ್ಲೊಂದರಲ್ಲಿ ವಿಜಯನಗರದ ಕೃಷ್ಣದೇವರಾಯನ 1521ರ ಶಾಸನವಿದೆ. ತೆಲುಗುಲಿಪಿ ಹಾಗೂ ಭಾಷೆಯ ಈ ಶಾಸನದಲ್ಲಿ ತೆಲುಗಿನ ಸುಪ್ರಸಿದ್ಧ ಸಮಕಾಲೀನ ಕವಿಯಾದ ಮುಕ್ಕುತಿಮ್ಮಯನ (ತಿಮ್ಮಣ) ಪಾರಿಜಾತಾಪಹರಣದಿಂದ ಆರಿಸಲಾದ ಪದ್ಯವೊಂದಿದೆ. ಶಾಸನವನ್ನು ವಿಜಯ ಶಾಸನವೆಂದು ಕರೆದಿರುವುದರಿಂದ ಕೃಷ್ಣದೇವರಾಯ ತನ್ನ ಉತ್ತರ ದಿಗ್ವಿಜಯದ ಸಂದರ್ಭದಲ್ಲಿ ಗಯೆಯವರೆಗೂ ಬಂದು ಈ ಪ್ರದೇಶವನ್ನು ಸ್ವಲ್ಪಕಾಲದ ಮಟ್ಟಿಗಾದರೂ ಆಕ್ರಮಿಸಿದ್ದನೆಂದು ಒಂದಿಬ್ಬರು ವಿದ್ವಾಂಸರು ಊಹಿಸಿದ್ದಾರಾದರೂ ಇದು ಒಂದು ಧರ್ಮಶಾಸನವೇ ಹೊರತು ವಿಜಯಶಾಸನವಲ್ಲ. ಈ ಶಾಸನದ ಕರ್ತೃ ಸಹ ಮುಕ್ಕುತಿಮ್ಮಯನೇ. ಇವನ ಹೆಸರು ಬೇರೆ ಯಾವ ಶಾಸನಗಳಲ್ಲೂ ಉಲ್ಲೇಖವಾದಂತೆ ಇದುವರೆಗೂ ಕಂಡುಬಂದಿಲ್ಲ. ಮಹಾದೇವ ಗುಡಿಯಲ್ಲಿರುವ ಇನ್ನೊಂದು ಶಾಸನ ವಿಜಯನಗರದ ಅರಸನಾದ ಅಚ್ಯುತರಾಯನದು. 1531ರ ಈ ತೆಲುಗು ಶಾಸನದಲ್ಲಿ ತಿಮ್ಮಣನ್ನನೆಂಬವನು ವಿಜಯನಗರ ಸಿಂಹಾಸನ ಕರ್ತರನ್ನು ಗಯಮುಕ್ತರನ್ನಾಗಿ ಮಾಡಿದನೆಂದು ಹೇಳಿದೆ. ಇದರಲ್ಲಿ ಅಚ್ಯುತರಾಯನವಂಶಾವಳಿ ಅವನ ಮುತ್ತಜ್ಜನಿಂದ ಆರಂಭವಾಗಿದೆ. ತಿಮ್ಮಯ, ಈಶ್ವರ ಮತ್ತು ನಾರಸಿಂಹರನ್ನು ಹೆಸರಿಸಿ ಅನಂತರ ಇದು ಮಂಡಲೇಶ್ವರ ಶ್ರೀವೀರ ಅಚ್ಯುತರಾಯ ಮಹಾರಾಯರ ಧರ್ಮಶಾಸನವೆಂದು ಹೇಳಿದೆ.
ಗಯೆಯ ಪವಿತ್ರ ಸ್ಥಾನಗಳು
ಗಯೆಯಲ್ಲಿ ಅನೇಕ ಮಂದಿರಗಳು ಮತ್ತು ಫಲ್ಗೂ ನದಿಯ ತೀರದಲ್ಲಿ ಹಲವು ಪವಿತ್ರ ಸ್ನಾನಘಟ್ಟಗಳಿವೆ. ಅಕ್ಷಯವಟ ಎಂದು ಹೆಸರಾಗಿರುವ ಆಲದ ಮರವು ಸಹ ಬಲು ಪವಿತ್ರವೆಂದು ಪರಿಗಣಿತವಾಗಿದೆ. ಎಲ್ಲಕ್ಕಿಂತ ಪಾವನಸ್ಥಾನವೆಂದರೆ ವಿಷ್ಣುಪಾದ ದೇವಾಲಯ. ಇಲ್ಲಿ ಗಯಾಸುರನನ್ನು ನೆಲೆಕ್ಕೆ ಒತ್ತಿ ಹಿಡಿದ ಮಹಾವಿಷ್ಣುವಿನ ಪಾದದ ಗುರುತು ಶಿಲೆಯಲ್ಲಿ ಗೋಚರಿಸುತ್ತದೆ. ಫಲ್ಗೂ ನದಿಯ ತೀರದಲ್ಲಿ ಪಿಂಡದಾನ ಮೊದಲಾದ ಪಿತೃಕಾರ್ಯಗಳನ್ನು ನಡೆಸುವುದು ಗತಿಸಿದ ಆತ್ಮಗಳಿಗೆ ಮೋಕ್ಷದಾಯಕವೆಂದು ಭಾವಿಸಲಾಗಿದೆ. ಬೌದ್ಧರು ಸಹ ಗಯೆಯನ್ನು ಪಾವನಕ್ಷೇತ್ರವಾಗಿ ಕಾಣುವರು. ಇಲ್ಲಿಯ ಬ್ರಹ್ಮಯೋನಿ ಪ್ರದೇಶದಲ್ಲಿ ಗೌತಮನು ಮೊತ್ತಮೊದಲ ಪ್ರವಚನವನ್ನು ನೀಡಿದನೆನ್ನಲಾಗಿದೆ. ಭಾರತದ ಎಲ್ಲ ಕಡೆಗಳಿಂದಲೂ ಹಿಂದುಗಳು ಗಯಕ್ಕೆ ಹೋಗಿ ಫಲ್ಗು ನದಿಯಲ್ಲಿ ಸ್ನಾನ ಮಾಡಿ ಪಿತೃಗಳಿಗೆ ತರ್ಪಣವನ್ನೂ ಪಿಂಡವನ್ನೂ ಅರ್ಪಿಸಿ ವಿಷ್ಣುಪಾದೋದಕ ವನ್ನು ಪ್ರೋಕ್ಷಿಸಿಕೊಳ್ಳುವ ಪದ್ಧತಿ ಬಹು ಹಿಂದಿನಿಂದ ನಡೆದುಬಂದಿದೆ. ಈ ಕ್ಷೇತ್ರದ ಮುಖ್ಯಸ್ಥರು ಇಲ್ಲಿ ಸಂಸ್ಕಾರ ನಡೆಸಿದವರ ಹೆಸರು ಕುಲಗೋತ್ರಗಳನ್ನು ಹಿಂದಿನಿಂದಲೂ ಬರೆದು ಇಟ್ಟಿದ್ದಾರೆ. ಈ ಕ್ಷೇತ್ರದ ಯಾತ್ರೆ ಪುರ್ಣವಾಗಬೇಕಾದರೆ ಸಮೀಪದಲ್ಲಿರುವ ಐದು ಸ್ಥಳಗಳಿಗೆ ಹೋಗಿ ಅಲ್ಲಿಯ ಯಮದೇವತೆಗೂ ಆತನ ದೂತನಿಗೂ ಪುಜೆ ಸಲ್ಲಿಸಬೇಕು. ಇವುಗಳಲ್ಲಿ ಮುಖ್ಯವಾದವು ರಾಮಶಿಲಾ ಮತ್ತು ಪ್ರೇತಶಿಲಾ ಗುಡ್ಡಗಳು. ಪ್ರೇತಶಿಲಾದಲ್ಲಿ ಯಮನನ್ನು ಪ್ರಾರ್ಥಿಸಿಯಾದ ಮೇಲೆ ಪಿತೃಯಾನದ ಕಾವಲು ನಾಯಿಗಳಿಗೂ ಪೂಜೆ ಸಲ್ಲಿಸುವುದು ವಾಡಿಕೆ.
ಹವಾಮಾನ
ಗಯಾವು ಮೂರು ಬದಿಗಳಲ್ಲಿ ಬೆಟ್ಟಗುಡ್ಡಗಳಿಂದ ಸುತ್ತುವರಿದಿದ್ದು,ಒಂದು ಬದಿ ನದಿ ಇರುವುದು.ಆದುದರಿಂದ ಇಲ್ಲಿ ಬೇಸಗೆಯಲ್ಲಿ ಹೆಚ್ಚು ಬಿಸಿಲೂ,ಚಳಿಗಾಲದಲ್ಲಿ ಹೆಚ್ಚು ಚಳಿಯೂ ಇರುತ್ತದೆ.
ಬಾಹ್ಯ ಉಲ್ಲೇಖಗಳು
ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಗಾಡ್‌ಸ್ಮ್ಯಾಕ್
ಗಾಡ್ ಸ್ಮ್ಯಾಕ್ ಎಂಬುದು  ಮಸಾಚುಸೆಟ್ಸ್‌ ಲಾರೆನ್ಸ್ ನಿಂದ ಬಂದ ಅಮೆರಿಕನ್   ರಾಕ್  ವಾದ್ಯವೃಂದವಾಗಿದ್ದು, ಇದನ್ನು 1995 ರಲ್ಲಿ ರಚಿಸಲಾಯಿತು. ಈ ವಾದ್ಯವೃಂದವು ಸಂಸ್ಥಾಪಕ, ಮುಖ್ಯ ಗಾಯಕ ಮತ್ತು ಗೀತೆಬರಹಗಾರ ಸುಲ್ಲಿ ಎರ್ನ, ಗಿಟಾರ್ ವಾದಕಟೋನಿ ರೊಂಬೊಲ, ಬೇಸ್ ವಾದ್ಯಗಾರ ರಾಬಿ ಮೆರಿಲ್, ಮತ್ತು ಡ್ರಮ ವಾದಕ ಶಾನಾನ್ ಲಾರ್ಕಿನ್ ರನ್ನು ಒಳಗೊಂಡಿದೆ. ಗಾಡ್ ಸ್ಮ್ಯಾಕ್ ರಚನೆಯಾದಾಗಿನಿಂದ ಐದು ಸ್ಟುಡಿಯೋ ಆಲ್ಬಂಗಳನ್ನು ಒಂದು EP, ನಾಲ್ಕು DVDಗಳನ್ನು, ಮತ್ತು ಒಂದು ಗ್ರೇಟೆಸ್ಟ್ ಹಿಟ್ಸ್ ಸಂಗ್ರಹದ ಆಲ್ಬಂಅನ್ನು ಬಿಡುಗಡೆಮಾಡಿದೆ.
ವಾದ್ಯವೃಂದವು ಬಿಲ್‌ಬೋರ್ಡ್ 200 ರಲ್ಲಿ ಕ್ರಮವಾಗಿ (ಫೇಸ್ ಲೆಸ್, IV , ಮತ್ತು ದಿ ಒರಾಕಲ್ )ಎಂಬ ಮೂರು #1 ಆಲ್ಬಂಗಳನ್ನು ಹೊಂದಿದೆ. ವಾದ್ಯವೃಂದವು ಟಾಪ್ ಐದರಲ್ಲಿ 15 ಹಾಡುಗಳನ್ನು ಒಳಗೊಂಡಂತೆ ಅನುಮೋದಿಸಲಾಗಿದ್ದ 18 ಟಾಪ್ ಟೆನ್ ರಾಕ್ ರೇಡಿಯೋ ಜನಪ್ರಿಯ ಗೀತೆಗಳನ್ನು ರಚಿಸಿದೆ ಗಾಡ್ ಸ್ಮ್ಯಾಕ್  ಅಮೇರಿಕ ಸಂಯುಕ್ತ ಸಂಸ್ಥಾನದಲ್ಲಿ ಕೊನೆಯ ದಶಕಗಳಲ್ಲಿ ಕಂಡ ಅತ್ಯಂತ ಜನಪ್ರಿಯ ಹೆವಿ ಮೆಟಲ್ ವಾದ್ಯವೃಂದಗಳಲ್ಲಿ  ಒಂದಾಗಿದೆ. ಸುಮಾರು 19 ದಶಲಕ್ಷಕ್ಕಿಂತ ಹೆಚ್ಚು ಧ್ವನಿಮುದ್ರಿಕೆಗಳು ಮಾರಾಟವಾಗಿವೆ ಮತ್ತು ಪ್ರಪಂಚದಾದ್ಯಂತ ಪರಿಗಣಿತವಾಗಿದೆ.
ಅದರ ಆರಂಭದ ಕಾಲದಿಂದ, ಗಾಡ್ ಸ್ಮ್ಯಾಕ್ ಒಸ್ ಫೆಸ್ಟ್(ಅಮೆರಿಕದ ವಾರ್ಷಿಕ ಉತ್ಸವ ಕ್ರೀಡೆ) ಮೂಲಕ ಒಂದಕ್ಕಿಂತ ಹೆಚ್ಚು ಭಾರಿ ಪ್ರವಾಸಮಾಡಿದೆ. ಅಲ್ಲದೇ ಅದರದೇ ಕಾರ್ಯಕ್ಷೇತ್ರದ ಪ್ರವಾಸಗಳೊಂದಿಗೆ ಅವರ ಆಲ್ಬಂಗಳಿಗೆ ಬೆಂಬಲ ನೀಡುವುದನ್ನು ಒಳಗೊಂಡಂತೆ ಇತರ ಅನೇಕ ದೊಡ್ಡ ಪ್ರವಾಸ ಗಳಲ್ಲಿ ಮತ್ತು ಉತ್ಸವಗಳಲ್ಲಿ ಪ್ರವಾಸ ಕೈಗೊಂಡಿದೆ. 2009 ರ ಬೇಸಿಗೆಯಲ್ಲಿ, ಗಾಡ್ ಸ್ಮ್ಯಾಕ್ ಮೊಟ್ಲಿ ಕ್ರ್ಯೂ ನ ಕ್ರ್ಯೂ ಉತ್ಸವ 2 ರ ಪ್ರವಾಸದ ಬೆಂಬಲಾರ್ಥ ಪ್ರವಾಸ ಮಾಡಿತು.
ಸ್ಥಾಪನೆ ಮತ್ತು ಆರಂಭಿಕ ಕಾರ್ಯಗಳು (1995–97)
1995 ರ ಫೆಬ್ರವರಿ ಯಲ್ಲಿ, ಸುಲೀ ಎರ್ನ ಈಗ ಕಾರ್ಯಸ್ಥಗಿತಗೊಳಿಸಿರುವ ಸ್ಟ್ರಿಪ್ ಮಿಂಡ್ ಎಂಬ ವಾದ್ಯವೃಂದದಲ್ಲಿ ಎರಡು ವರ್ಷಗಳಿಗೂ ಹೆಚ್ಚು ಸಮಯ ಸೇರಿದಂತೆ 23 ವರ್ಷಗಳಿಗಿಂತ ಹೆಚ್ಚು ಕಾಲ ಡ್ರಮ್ ವಾದಕರಾದ ನಂತರ ಪ್ರಧಾನ ಗಾಯಕನಾಗಿ ಹೊಸ ವಾದ್ಯವೃಂದವನ್ನು ಪ್ರಾರಂಭಿಸಲು ನಿರ್ಧರಿಸಿದನು. ಅವನ ಸ್ಕ್ಯಾಮ್ ಎಂಬ ಹೊಸ ವಾದ್ಯವೃಂದವನ್ನು, ಗಾಯನಕ್ಕೆ ಎರ್ನಾ , ಬ್ಯಾಸ್‌ಗೆ ರಾಬಿ ಮೆರಿಲ್, ಗಿಟಾರಿಗೆ ಸ್ಥಳೀಯ ಗಿಟಾರ್ ವಾದಕ ಮತ್ತು ಫ್ರೆಂಡ್ ಲಿ ರಿಚರ್ಡ್ಸ್ ಮತ್ತು ಡ್ರಮ್ ವಾದನಕ್ಕೆಟಾಮಿ ಸ್ಟಿವರ್ಟ್ನನ್ನು ಸೇರಿಸಿಕೊಂಡು ರಚಿಸಿದನು. ಸ್ಕ್ಯಾಮ್ ಒಂದು ಪ್ರದರ್ಶನವನ್ನು ಧ್ವನಿ ಮುದ್ರಿಸಿದ ನಂತರ ತಕ್ಷಣ ಅದರ ಹೆಸರನ್ನು ಗಾಡ್‌ಸ್ಮ್ಯಾಕ್ ಎಂದು ಬದಲಾಯಿಸಿತು. ಹೊಸದಾಗಿ ಆರಂಭಿಸಿಲಾದ ಈ ವಾದ್ಯವೃಂದವು ಅವರ ತವರು ಪಟ್ಟಣವಾದ ಮಾಸ್‌ನ ಬಾಸ್ಟನ್ನ ಸಣ್ಣ ಬಾರ್ ಗಳಲ್ಲಿ ಹಾಡಲು ಪ್ರಾರಂಭಿಸಿತು. "ಕೀಪ್ ಅವೇ" ಮತ್ತು "ವಾಟೆವರ್" ನಂತಹ ಸ್ಥಳೀಯವಾಗಿ ಜನಪ್ರಿಯವಾದ ಹಾಡುಗಳು, ನ್ಯೂ ಇಂಗ್ಲೆಂಡ್ ಪ್ರದೇಶಗಳಲ್ಲಿ/ ಬಾಸ್ಟನ್ ಪ್ರದೇಶಗಳಲ್ಲಿ ಅವರನ್ನು ಅತಿ ಬೇಗ ಜನಪ್ರಿಯ ಪಟ್ಟಿಗಳಲ್ಲಿ ಅಗ್ರಸ್ಥಾನವನ್ನು ಪಡೆಯುವಂತೆ ಮಾಡಿದವು.
ಮೆರಿಲ್ ನ ಪ್ರಕಾರ ಸ್ಮ್ಯಾಕ್ ಧಿಸ್! DVDಯಲ್ಲಿ  ವಾದ್ಯವೃಂದದ ಹೆಸರನ್ನು  ಅಲೈಸ್ ಇನ್ ಚೈನ್ಸ್  ವಾದ್ಯವೃಂದದ  "ಗಾಡ್  ಸ್ಮ್ಯಾಕ್" ಎಂಬ ಹಾಡಿನಿಂದ ತೆಗೆದುಕೊಳ್ಳಲಾಯಿತು. ಆದರೂ, ಎರ್ನಾ 1999 ರ ಸಂದರ್ಶನದಲ್ಲಿ  "ನಾನು ತುಟಿಯ ಮೇಲೆ ಹುಣ್ಣಾಗಿದ್ದ  ಒಬ್ಬನನ್ನು ನೋಡಿ ಅವನನ್ನು ಆಡಿಕೊಂಡು ಹಾಸ್ಯಮಾಡಿದೆ. ಅದರ ಮಾರನೆಯ ದಿನವೇ ನನಗೂ ಹುಣ್ಣಾಯಿತು.  ಅಪಹಾಸ್ಯ ಮಾಡಿದ್ದಕ್ಕಾಗಿ ದೇವರು ನಿನ್ನ ಮುಖದ ಮೇಲೆ ಅಪ್ಪಳಿಸಿದ್ದಾನೆಂದು( God just smacked you in the face )ಎಂದು ಒಬ್ಬ ಹೇಳಿದ". ಹೀಗೆ ಹೆಸರು ಸೇರಿಕೊಂಡಿತು. ಅಲ್ಲಿಂದ ಅವರು ಗಾಡ್ ಸ್ಮ್ಯಾಕ್  ಹೆಸರಿನಲ್ಲಿ ಮುಂದುವರೆದರು. ನಾವು ಅಲೈಸ್ ಇನ್ ಚೈನ್ಸ್ ನ ಹಾಡಿನ ಬಗ್ಗೆ ತಿಳಿದಿದ್ದೆವು ಆದರೆ ಹೆಚ್ಚಾಗಿ ಅದರ ಬಗ್ಗೆ ಯೋಚಿಸಿರಲಿಲ್ಲ. ಇದು ಹಿತಕರವಾದ ಹಾಡಾಗಿದೆ ಹಾಗು ಇದರ ಹೆಸರು ಅರ್ಥವನ್ನು " ನಮಗಾಗಿ ಹೊಂದಿದೆ ಎಂದು ಹೇಳಿದ್ದಾರೆ.
ರಿಚ್ಚರ್ಡ್ ಅವನಿಗೆ ಆರು ವರ್ಷದ ಮಗನಿದ್ದಾನೆ ಎಂದು ತಿಳಿದನಂತರ ಅವನು ವಾದ್ಯವೃಂದವನ್ನು ಬಿಟ್ಟುಹೋದ ಹಾಗು ಸ್ಟಿವರ್ಟ್ ಕೆಲವು ಖಾಸಗಿ ಭಿನ್ನಾಭಿಪ್ರಾಯಗಳಿಂದ ತಂಡವನ್ನು ತ್ಯಜಿಸಿದ ನಂತರ, ಟೋನಿ ರೊಂಬೊಲ ಮತ್ತು ಜೊ ಡಿ ಅರ್ಕೊ ಗಿಟಾರ್ ವಾದಕ ಮತ್ತು ಡ್ರಮ್ ವಾದಕರಾಗಿ 1996ರಲ್ಲಿ  ಗಾಡ್ ಸ್ಮ್ಯಾಕ್ ಗೆ  ಸೇರಿಕೊಂಡರು. ವಾದ್ಯವೃಂದ ಇದೇ ವರ್ಷದಲ್ಲಿ ಅವರ ಆಲ್ ವುಂಡ್ ಅಪ್ ಎಂಬ ಶೀರ್ಷಿಕೆಯ ಮೊದಲ CD ಧ್ವನಿಮುದ್ರಣಕ್ಕೆಂದು ಮೊಟ್ಟ ಮೊದಲನೆಯ ಬಾರಿಗೆ ಸ್ಟುಡಿಯೊವನ್ನು ಪ್ರವೇಶಿಸಿತು. CD ಯ ಧ್ವನಿಮುದ್ರಣವನ್ನು $2,600 ವೆಚ್ಚದಲ್ಲಿ ಕೇವಲ ಮೂರು ದಿನಗಳಲ್ಲಿ ಮಾಡಲಾಯಿತು.
ವಾದ್ಯವೃಂದವು ಮುಂದಿನ ಎರಡು ವರ್ಷಗಳಲ್ಲಿ ಬಾಸ್ಟನ್ ಪ್ರದೇಶದುದ್ದಕ್ಕೂ ಹಾಡಿತು. ಕೊನೆಯಲ್ಲಿ ಗಾಡ್ ಸ್ಮ್ಯಾಕ್ ನ CD ಬಾಸ್ಟನ್ ರೇಡಿಯೋ ಕೇಂದ್ರ WAAF (FM) ನಲ್ಲಿ ರಾತ್ರಿ ವೇಳೆಯ  DJ ಯಾಗಿದ್ದ ರಾಕೊ ನ ಕೈ ಸೇರಿತು. ರೇಡಿಯೋ ಕೇಂದ್ರ "ಕೀಪ್ ಅವೇ" ಹಾಡನ್ನು ಸರದಿಯಂತೆ ಪ್ರಸಾರಮಾಡಿತು.ಅಲ್ಲದೇ ಹಾಡು ಅತಿ ಶೀಘ್ರವಾಗಿ ಕೇಂದ್ರದಲ್ಲಿ ಅಗ್ರಸ್ಥಾನವನ್ನು ಪಡೆದುಕೊಂಡಿತು. ನ್ಯೂ ಇಂಗ್ಲೆಂಡ್ ಧ್ವನಿಮುದ್ರಣ ಅಂಗಡಿಯ ಸರಣಿ ನ್ಯೂಬರಿ ಕಾಮಿಕ್ಸ್ ಈ CD ಯನ್ನು ವಹಿಸುವಿಕೆ(ಮಾರಾಟಕ್ಕೆ ಒಪ್ಪಿಸುವುದು) ಮೂಲಕ ಮಾರಾಟ ಮಾಡಲು ಸಮ್ಮತಿಸಿತು. "ಕೀಪ್ ಅವೇ" ಯ ಯಶಸ್ಸಿನ ಸ್ವಲ್ಪ ಕಾಲದ ನಂತರ ಗಾಡ್ ಸ್ಮ್ಯಾಕ್ ಸ್ಟುಡಿಯೊಗೆ ಹಿಂದಿರುಗಿತಲ್ಲದೇ,   "ವಾಟೆವರ್" ಶೀರ್ಷಿಕೆಯ ಏಕಗೀತೆಯನ್ನು ಧ್ವನಿಮುದ್ರಿಸಿತು. ಇದು WAAF (FM) ನಲ್ಲಿ ಸ್ಥಳೀಯರ ಮೆಚ್ಚುಗೆಯ ಹೊಸ ಹಾಡಾಯಿತು.
ಗಾಡ್‌ಸ್ಮ್ಯಾಕ್ (1998–99)
1998 ರ ಬೇಸಿಗೆಯಲ್ಲಿ ಯೂನಿವರ್ಸಲ್/ರಿಪಬ್ಲಿಕ್ ರೆಕಾರ್ಡ್ಸ್ ತನ್ನ ಕಂಪೆನಿಗೆ ವಾದ್ಯವೃಂದದ ಸಹಿ ಪಡೆಯಿತು. ಜೊಯಿ ಡಾರ್ಕೊ ನನ್ನು ಖಾಸಗಿ ಕಾರಣಗಳಿಗಾಗಿ ವಾದ್ಯವೃಂದದಿಂದ ಸುಲ್ಲಿ ತೆಗೆದುಹಾಕಿದನು. ಅಲ್ಲದೇ ಇವನ ಸ್ಥಾನಕ್ಕೆ ತಂಡಕ್ಕೆ ಪುನಃ ಸೇರಲು ಹಂಬಲಿಸಿ ವಾಪಸು ಬಂದ ಮಾಜಿ ಡ್ರಮ್ ವಾದಕ ಟಾಮಿ ಸ್ಟಿವರ್ಟ್‌ನನ್ನು ಸೇರಿಸಿಕೊಂಡನು. ವಾದ್ಯವೃಂದದ ಮೊದಲನೆಯ ಸ್ಟುಡಿಯೋ ಧ್ವನಿಮುದ್ರಣ ಆಲ್ ವುಂಡ್ ಅಪ್  ದ ಹೊಸ ಮಾತೃಕೆಯನ್ನು ತಯಾರಿಸಲಾಯಿತು. ಸ್ವಯಂ ಹೆಸರಿನ ಶೀರ್ಷಿಕೆಯ ಪೂರ್ಣಗೊಳಿಸಿದ ಚೊಚ್ಚಲ ಗಾಡ್ ಸ್ಮ್ಯಾಕ್ ಎಂಬ ಮೊದಲನೆಯ CD ಯನ್ನು  ಆರು ವಾರಗಳ ನಂತರ ಸಾರ್ವಜನಿಕರಿಗೆ ಬಿಡುಗಡೆಮಾಡಲಾಯಿತು. "ದಿ ಗಾಡ್‌ಸ್ಮ್ಯಾಕ್‌ ಟೂರ್" ಎಂಬ ತಂಡದ ಮೊದಲ ಗಮನ ಸೆಳೆದ ಪ್ರವಾಸಕ್ಕೆ ಇದು ದಾರಿ ಕಲ್ಪಿಸಿತು. CD ಬಿಡುಗಡೆಯ ನಂತರ ವಾದ್ಯವೃಂದ ರಸ್ತೆಯಲ್ಲಿನ ಕ್ಲಬ್ ಪ್ರದರ್ಶನಗಳಲ್ಲಿ ಹಾಗು ಒಸ್ ಫೆಸ್ಟ್ ಮತ್ತು ವುಡ್ ಸ್ಟಾಕ್'99" ರಲ್ಲಿ ಪ್ರದರ್ಶನಗಳಿಂದಾಗಿ ಜನಪ್ರಿಯತೆಯನ್ನು ಗಳಿಸಿತು. ಇದರ ಬೆನ್ನ ಹಿಂದೆ ಯುರೋಪ್ ಪ್ರವಾಸ ಮಾಡಿ ಬ್ಲಾಕ್ ಸಬ್ಬತ್‌ಗೆ ಬೆಂಬಲ ನೀಡಿತು. ಆಲ್‌ಮ್ಯೂಸಿಕ್‌ನ ‌ನ ರಾಕ್ಸಾನೆ ಬ್ಲ್ಯಾನ್‌ಫರ್ಡ್ "ಗಾಡ್ ಸ್ಮ್ಯಾಕ್ ಧೈರ್ಯವಾಗಿ ಮೆಟಲ್ ಶೈಲಿಯ ಸಂಗೀತವನ್ನು ತಂತ್ರಜ್ಞಾನ ಯುಗಕ್ಕೆ  ತಂದಿತು" ಎಂದು ಹೇಳುವ ಮೂಲಕ ಆಲ್ಬಂಗೆ ಐದರಲ್ಲಿ ಮೂರು ಸ್ಟಾರ್ ಗಳನ್ನು ನೀಡಿದ್ದಾನೆ. ಇದು ಇಪ್ಪತ್ತೆರೆಡನೆ ಸ್ಥಾನದಲ್ಲಿಬಿಲಿಬೋರ್ಡ್ 200  ಅನ್ನು ಪ್ರವೇಶಿಸಿದ ಬ್ಯಾಂಡ್‌ನ ಮೊದಲನೆಯ ಆಲ್ಬಂ ಆಗಿದೆ. ಅಲ್ಲದೇ ಇದು  1999 ರಲ್ಲಿ ಆರಂಭಿಕವಾಗಿ  ಗೋಲ್ಡ್ ಎಂದು ಪ್ರಮಾಣೀಕರಿಸಲ್ಪಟ್ಟ ನಂತರ 3}RIAA ನಿಂದ 2001 ರಲ್ಲಿ 4x ಪ್ಲ್ಯಾಟಿನಮ್ ಎಂದು ಪ್ರಮಾಣೀಕರಣಗೊಂಡಿತು.
ಕೆಲವರು ಈ ಆಲ್ಬಂ ಅಶುದ್ಧ ಭಾಷೆಯನ್ನು ಹೊಂದಿದೆ ಎಂದು ಹೇಳಿದರೂ ಕೂಡ ಇದು ಅತ್ಯಂತ ಜನಪ್ರಿಯವಾಯಿತು. ನಂತರ ವಾದ್ಯವೃಂದ ಮತ್ತು ಧ್ವನಿಮುದ್ರಣ ಕಂಪೆನಿ ಆಲ್ಬಂಗೆ ಪೆರೆಂಟಲ್ ಅಡ್ವೈಸರಿ ಸ್ಟಿಕರ್ ಅನ್ನು ಸೇರಿಸಿದವು. ಅಲ್ಲದೇ ಅನೇಕ ಮಳಿಗೆಗಳು ತಿದ್ದುಪಡಿ ಮಾಡಲಾದ ಆಲ್ಬಂನ ಪ್ರತಿಗಳಿಗೆ ಬೇಡಿಕೆ ಸಲ್ಲಿಸಿದವು. ಎರ್ನಾ ಈ ಸಂದರ್ಭವನ್ನು ಕುರಿತು ರೋಲಿಂಗ್ ಸ್ಟೋನ್ ಎಂಬ ನಿಯತಕಾಲಿಕೆಯಲ್ಲಿ "ಈಗ ಪೆರೆಂಟಲ್ ಅಡ್ವೈಸರಿ ಸ್ಟಿಕರ್ ಇಲ್ಲದೆಯೇ ನಮ್ಮ ಹಾಡುಗಳು ಒಂದು ವರ್ಷಕ್ಕಿಂತ ಹೆಚ್ಚು ಕಾಲ ಮಾರುಕಟ್ಟೆಯಲ್ಲಿ ಇವೆ ಹಾಗು ಇದೊಂದೆ ನಮ್ಮ ಮೇಲಿರುವ ಏಕೈಕ ಆರೋಪವಾಗಿದೆ. ಸ್ಟಿಕರ್ ಗಳು ಮತ್ತು ಸಾಹಿತ್ಯಗಳು ಸಹಜವಾಗಿಯೇ ವಸ್ತುನಿಷ್ಠವಾಗಿವೆ. ನಾವು ಹಾಡಿನ ಮೇಲೆ ಸ್ಟಿಕರ್ ಅನ್ನು ಅಂಟಿಸಲು ನಿರ್ಧರಿಸಿದೆವು " ಎಂದು ಹೇಳಿದ್ದಾರೆ. ಈ ವಿವಾದ ಮಾರಾಟದ ಮೇಲೆ ಯಾವುದೇ ಪರಿಣಾಮವನ್ನು ಬೀರಲಿಲ್ಲ,
ಅವೇಕ್ (2000–02)
ಇಸವಿ2000 ದಲ್ಲಿ ಗಾಡ್ ಸ್ಮ್ಯಾಕ್  ನ ಬಹು ಪ್ಲ್ಯಾಟಿನಮ್ ಯಶಸ್ಸಿನ ನಂತರ ಅವೇಕ್  ಅನ್ನು ಧ್ವನಿ ಮುದ್ರಿಸಲು ಗಾಡ್ ಸ್ಮ್ಯಾಕ್ ಸ್ಟುಡಿಯೋಗೆ ಹಿಂದಿರುಗಿತು. ಈ ಆಲ್ಬಂನನ್ನು 2000 ದ ಅಕ್ಟೋಬರ್ 31 ರಂದು ಬಿಡುಗಡೆಮಾಡಲಾಯಿತು. ಈ ಆಲ್ಬಂ ಐದನೇ ಸಂಖ್ಯೆಯಲ್ಲಿ ಬಿಲಿಬೋರ್ಡ್ 200 ಅನ್ನು ಚೊಚ್ಚಲ ಪ್ರವೇಶ ಮಾಡಿತು. ಅಲ್ಲದೇ RIAA ನಿಂದ 2x ಪ್ಲ್ಯಾಟಿನಮ್ ಎಂದು ಪ್ರಮಾಣೀಕರಣ ಪಡೆಯಿತು. ಈ ಆಲ್ಬಂ ನ "ವ್ಯಾಂಪೈರ್ಸ್" ಎಂಬ ಹಾಡು 2002 ರ 2}ಅತ್ಯುತ್ತಮ ರಾಕ್ ವಾದ್ಯಸಂಗೀತದ ಪ್ರದರ್ಶನಕ್ಕಾಗಿ ತಂಡಕ್ಕೆ ಗ್ರ್ಯಾಮಿ ನಾಮ ನಿರ್ದೇಶನ ಸಿಕ್ಕಿತು. ಅವೇಕ್ ನ ಬಿಡುಗಡೆಯೊಂದಿಗೆ ಗಾಡ್ ಸ್ಮ್ಯಾಕ್ ಲಿಂಪ್ ಬಿಜ್ ಕಿಟ್ ಅನ್ನು ಬೆಂಬಲಿಸುತ್ತ ಯುರೋಪ್ ನಲ್ಲಿ ಪ್ರವಾಸಮಾಡಿತು. ಆ ಸಮಯದಲ್ಲಿ ಎರ್ನ್ "1998 ರ ಆಗಸ್ಟ್ ತನಕ ನಾವು ನಿರಂತರ ಪ್ರವಾಸ ಮಾಡಿದ್ದೇವೆ.  ನಾವು ವಾದ್ಯವೃಂದವನ್ನು ಬಲಪಡಿಸಲು ಅಮೆರಿಕ ಮತ್ತು ಯುರೋಪ್‌ನ ನಡುವೆ ತಿರುಗುತ್ತಿದ್ದಾಗ ಅವೇಕ್  ನ ಬಹುಪಾಲು ಸಾಹಿತ್ಯವನ್ನು ಪ್ರವಾಸದಲ್ಲಿ ಬರೆಯಲಾಯಿತು". ನಿಜವಾಗಿಯೂ "ಒಜ್ ಫೆಸ್ಟ್" ಮಾತ್ರ ವಾಸ್ತವವಾಗಿ ಬೇರೆಯವರ ಆಶ್ರಯದಡಿಯಲ್ಲಿ ಪ್ರಯಾಣ ಬೆಳೆಸಿದ ದೊಡ್ಡ ಪ್ರವಾಸವಾಗಿದೆ; ನಾವು ಸ್ವತಃ ಹಲವು ಕೆಲಸಗಳನ್ನು ಮಾಡಿಕೊಂಡೆವು" ಎಂದು ಹೇಳಿದ್ದಾರೆ. ಅವರು 1999 ರಲ್ಲಿ ಅವಕಾಶವನ್ನು ಪಡೆದಂತೆ 2000 ದ ಇಸವಿಯಲ್ಲಿ ಮತ್ತೆ ಒಜ್‌ಫೆಸ್ಟ್ ನಲ್ಲಿ ಪ್ರದರ್ಶನ ನೀಡಿದರು.
ಅಮೇರಿಕ ಸಂಯುಕ್ತ ಸಂಸ್ಥಾನದ ಮಿಲಿಟರಿ ಜಾಹೀರಾತುಗಳಲ್ಲಿ("ಸಿಕ್ ಆಫ್ ಲೈಫ್" ಮತ್ತು "ಅವೇಕ್") ಹಿನ್ನೆಲೆ ಸಂಗೀತವಾಗಿ ಈ ಆಲ್ಬಂನ ಎರಡು ಹಾಡುಗಳನ್ನು ಬಳಸಲಾಯಿತು. ಎರ್ನಾ "ಮಿಲಿಟರಿಯಲ್ಲಿ ಒಬ್ಬ ಅಭಿಮಾನಿಯಾಗಿದ್ದ, ಮತ್ತು ಅವರು ಸಂಗೀತವನ್ನು ಬಳಸಬಹುದೇ ಎಂದು ಕೇಳಿದ ಹಾಗು ನಾವು ಒಪ್ಪಿಕೊಂಡೆವು" ಎಂದು ಹೇಳಿದ್ದಾನೆ. ಆದರೂ ಎರ್ನಾ, ಈ ವಾದ್ಯವೃಂದ ಯಾವುದೇ ರಾಷ್ಟ್ರದ ಪರವಾಗಿ ಯುದ್ಧಕ್ಕೆ ಯಾವುದೇ ರೀತಿಯಲ್ಲೂ ಬೆಂಬಲ ನೀಡಿಲ್ಲ ಹಾಗೂ ನಾವು ಸರ್ಕಾರದ ನಿರ್ಧಾರಗಳನ್ನು ಯಾವುದೇ ರೀತಿಯಲ್ಲೂ ಬೆಂಬಲಿಸುವುದಿಲ್ಲ ಅಥವಾ ನಾವೇಕೆ ಮತ್ತೊಬ್ಬರ ವಿಷಯದಲ್ಲಿ ನಮ್ಮ ಮೂಗನ್ನು ತೂರಿಸಬೇಕೆಂದು ಹೇಳುವ ಮೂಲಕ ಗಾಡ್ ಸ್ಮ್ಯಾಕ್ ಯಾವುದೇ ಯುದ್ಧವನ್ನು ಬೆಂಬಲಿಸುವುದಿಲ್ಲ ಎಂದು ಹೇಳಿದ್ದಾರೆ. ನಾವು ಬೆಂಬಲಿಸುವುದು ನಮ್ಮ ತಂಡವನ್ನು ಎಂಬುದನ್ನು ಒತ್ತಿ ಹೇಳಿದ್ದಾರೆ. ಅಲ್ಲಿಗೆ ಹೋಗುವ ಅಥವಾ ಎಲ್ಲಿಗಾದರೂ ಹೋಗುವ ಮಹಿಳೆಯರು ಮತ್ತು ಪುರುಷರು ರಾಷ್ಟ್ರಕ್ಕಾಗಿ, ನಮ್ಮ ಜೀವರಕ್ಷಣೆಗಾಗಿ ಹಾಗು ನಮ್ಮ ಸ್ವಾತಂತ್ರ್ಯ ರಕ್ಷಣೆಗಾಗಿ ಹೋರಾಡುತ್ತಾರೆಂದು ನಾನು ಭಾವಿಸುತ್ತೇನೆ". ಸುಲ್ಲಿ ಒಂದು ಸಂದರ್ಶನದಲ್ಲಿ ಅವರ ಮೊದಲ ಆಲ್ಬಂ ಗರ್ಲ್ ಆನ್ ದಿ ಗಾಡ್‌ಸ್ಮ್ಯಾಕ್, ಗರ್ಲ್ ಆನ್ ದಿ ಗ್ರೀಡ್ ಸಂಗೀತ ವಿಡಿಯೊ  ಎಂದು ಹೇಳಿದ್ದಾರೆ.
ಫೇಸ್ ಲೆಸ್ ಮತ್ತು ದಿ ಅದರ್ ಸೈಡ್  (2002–05)
ದಿ ಸ್ಕಾರ್ಪಿಯನ್ ಕಿಂಗ್  ಎಂಬ ಚಲನಚಿತ್ರದ ಧ್ವನಿಮುದ್ರಣಕ್ಕೆ ಹಾಡನ್ನು  ಬರೆದು ಪ್ರದರ್ಶಿಸುವಂತೆ ಎರ್ನಾರನ್ನು 2002 ರಲ್ಲಿ ಕೇಳಿಕೊಳ್ಳಲಾಯಿತು. ಚಲನಚಿತ್ರವು ಮಮ್ಮಿ ಕಥೆಯಲ್ಲಿ ಮೂರನೆಯದು ಮತ್ತು ಮಮ್ಮಿ  ಸರಣಿಯ ಘಟನೆಗಳನ್ನು ಆಧರಿಸಿದ ಉಪಉತ್ಪನ್ನವಾಗಿದೆ. ಗಾಡ್ ಸ್ಮ್ಯಾಕ್ ಬರೆದ ಮತ್ತು ಪ್ರದರ್ಶಿಸಿದ ಹಾಡನ್ನು  "ಐ ಸ್ಟ್ಯಾಂಡ್ ಅಲೋನ್" ಎಂದು ಕರೆಯಲಾಯಿತು. ಇದು ರಾಕ್ ರೇಡಿಯೋ ನಲ್ಲಿ ನಂಬರ್ 1 ಏಕಗೀತೆಯಾಯಿತು. ಅಲ್ಲದೇ 2002 ರಲ್ಲಿ 14 ವಾರಗಳಲ್ಲಿ ನಿರಂತರವಾಗಿ ಅತ್ಯಂತ ಹೆಚ್ಚು  ಪ್ರದರ್ಶಿಸಲಾದ ಸಕ್ರಿಯ ರಾಕ್ ಶೈಲಿಯ ಹಾಡಾಗಿದೆ. ಇದನ್ನುPrince of Persia: Warrior Within ಆಟದಲ್ಲೂ ಬಳಸಲಾಯಿತು.
ವೈಯಕ್ತಿಕ ಭಿನ್ನಾಭಿಪ್ರಾಯಗಳಿಗಾಗಿ ಎರಡನೇ ಸಲ ತಂಡದಿಂದ ಹೊರನಡೆದ ಟಾಮಿ ಸ್ಟಿವರ್ಟ್ ನ ಸ್ಥಾನಕ್ಕೆ ಶಾನಾನ್ ಲಾರ್ಕಿನ್ (ಮಾಜಿಉಗ್ಲಿ ಕಿಡ್ ಜೊ, ಸೋಲ್ಸ್ ಅಟ್ ಜಿರೋ ವ್ರಾಥ್‌ಚೈಲ್ಡ್ ಅಮೆರಿಕ, MF ಪಿಟ್ ಬುಲ್ಸ್) ನನ್ನು  ತಂಡಕ್ಕೆ ತೆಗೆದುಕೊಳ್ಳುವುದರೊಂದಿಗೆ,  ಗಾಡ್ ಸ್ಮ್ಯಾಕ್  2003 ರಲ್ಲಿ ಬಿಡುಗಡೆಯಾದ  ಹೊಸ ಆಲ್ಬಂ ಧ್ವನಿಮುದ್ರಣಕ್ಕೆ ಸ್ಟೂಡಿಯೋಗೆ ಹಿಂದಿರುಗಿತು. ಫೇಸ್ ಲೆಸ್ ಬಿಡುಗಡೆಯಾದ ಒಂದು ವಾರದಲ್ಲಿ  269,000 ದಷ್ಟು ಪ್ರತಿಗಳು ಮಾರಾಟವಾಗುವ ಮೂಲಕ ಇದು ಬಿಲಿಬೋರ್ಡ್ 200  ನಲ್ಲಿ ಮೊದಲನೆಯ ಸ್ಥಾನವನ್ನು ಪಡೆಯಿತು,  ಅಲ್ಲದೇ ಈ ಆಲ್ಬಂ ನ  ಸುಮಾರು ಒಂದು ದಶಲಕ್ಷ ಪ್ರತಿಗಳು ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಮಾರಾಟವಾದವು. ಅವರ ಎರಡನೇ ಸ್ಟೂಡಿಯೋ ಆಲ್ಬಂ ಮೆಟಿಯೋರಾ   ಬಿಡುಗಡೆ ಮಾಡುವುದರೊಂದಿಗೆ ಫೇಸ್ ಲೆಸ್  ವೆಸ್ಟ್ ಕೋಸ್ಟ್ ನ್ಯು ಮೆಟಲ್ಪ್ರತಿಸ್ಪರ್ಧಿ ಲಿನ್ ಕಿನ್ ಪಾರ್ಕ್ ವಾದ್ಯವೃಂದವನ್ನು ಸೋಲಿಸಿತು. ಅವರ ಎರಡನೇ ಸ್ಟುಡಿಯೋ ಆಲ್ಬಂ ಬಿಲಿಬೋರ್ಡ್ 200 ನಲ್ಲಿ ಎರಡನೇ ಸ್ಥಾನವನ್ನು ಗಳಿಸಿತು. ಅತ್ಯುತ್ತಮ ಕೆನಡದ ಆಲ್ಬಂಗಳಲ್ಲಿ ಫೇಸ್ ಲೆಸ್ ಒಂಬತ್ತನೇ ಸ್ಥಾನವನ್ನು ಮತ್ತು ಅತ್ಯುತ್ತಮ ಅಂತರ್ಜಾಲದ ಆಲ್ಬಂಗಳಲ್ಲಿ ಒಂದನೆಯ ಸ್ಥಾನವನ್ನು ಗಳಿಸಿದ್ದಷ್ಟೇ ಅಲ್ಲದೇ ಎರಡು ವಾರಗಳವರೆಗೂ ಅಗ್ರ ಸ್ಥಾನದಲ್ಲಿ ಮುಂದುವರೆಯಿತು. ನಂತರ ಮೆಟಾಲಿಕ ವಾದ್ಯವೃಂದಕ್ಕೆ ಬೆಂಬಲಿಸುವ ಅಮೆರಿಕ ಮತ್ತು ಯುರೋಪ್ ಬೃಹತ್ ಪ್ರವಾಸವನ್ನು ಕೈಗೊಂಡಿತು.
ಈಜುಕೊಳದ ಘಟನೆ ನಡೆದ ನಂತರ ಆಲ್ಬಂ ಅದರ ಹೆಸರು ಪಡೆದುಕೊಂಡಿತು .ಲಾರ್ಕಿನ್ ಪುನಃ ಹೇಳಿರುವ ಪ್ರಕಾರ; "ಸುಲ್ಲಿ ಮತ್ತು ನಾನು ಸಂಪೂರ್ಣ ನಗ್ನರಾಗಿ ಮತ್ತೊಮ್ಮೆ ಹಾರಲು ನಿಂತಿದ್ದೆವು ಹಾಗು ನಾನು ಎಡಗಡೆಗೆ ತಿರುಗಿ ನೋಡಿದೆ. ಆಗ ತಾನೇ ಕಣ್ಣು ತೆರೆದಿದ್ದ ಒಬ್ಬ ಮಹಿಳೆ ದೊಡ್ಡದಾಗಿ ಬಾಯಿತೆರೆದುಕೊಂಡು ನಿಂತಿದ್ದಳು". ಎರ್ನ್ ಹೇಳಿದರು " ಅವಳು ಆಗ ತಾನೇ ಎಚ್ಚರಗೊಂಡಿದ್ದಳು, ನಾವು ಹೋಗಿ ಕ್ಷಮೆ ಕೋರಿ, ಈಜುಕೊಳಕ್ಕೆ ನೇರವಾಗಿ ಹಾರಿದೆವು. ಮುಂದೆ ನಮಗೆ ತಿಳಿದಿದ್ದೇನೆಂದರೆ ಪೊಲೀಸರು ನಮ್ಮ ಮನೆಯ ಬಾಗಿಲು ತಟ್ಟುತ್ತಿದ್ದರು, ಈ ಆಲ್ಬಂ ಅನ್ನು ಫೇಸ್ ಲೆಸ್  ಎಂದು ಕರೆಯಲು ಇದು ಕೂಡ ಒಂದು ಅಂಶವಾಗಿದೆ". ಆದಾಗ್ಯೂ, ನಂತರದ ಸಂದರ್ಶನದಲ್ಲಿ ಮೆರಿಲ್ ಬೇರೆ ರೀತಿಯಲ್ಲಿ ಹೇಳಿದರು. ಇದರಿಂದ ಆಲ್ಬಂ ಶೀರ್ಷಿಕೆ ಹೇಗೆ ಬಂತೆಂಬ ಬಗ್ಗೆ ಅಸ್ಪಷ್ಟತೆ ಮೂಡಿತು. "ನಮ್ಮ ರೇಡಿಯೊ ಮತ್ತು ಮಾರಾಟಗಳ ಯಶಸ್ಸಿನ ನಡುವೆಯೂ ನಮ್ಮನ್ನು ಗುರುತಿಸಲು ಸಾಧ್ಯವಾಗಲಿಲ್ಲ ಎಂಬ ವಾದ್ಯವೃಂದದ ಭಾವನೆಯಿಂದ ಇದು ಹುಟ್ಟಿಕೊಂಡಿತು".
ದಿ ಅದರ್ ಸೈಡ್ ಎಂಬ ಧ್ವನಿತರಂಗದ ಸಂಗೀತ(ಅಕೌಸ್ಟಿಕ್) EP ವನ್ನು 2004 ರ ಮಾರ್ಚ್ 16 ರಂದು ಬಿಡುಗಡೆಮಾಡಲಾಯಿತು. ಆಲ್ಬಂ ಬಿಲಿಬೋರ್ಡ್ 200 ರಲ್ಲಿ ಐದನೇ ಸ್ಥಾನವನ್ನು ಪಡೆದುಕೊಂಡಿತು; ತುಲನಾತ್ಮಕವಾಗಿ ನೋಡಿದರೆ ಧ್ವನಿತರಂಗದ ಸಂಗೀತದ EP ಗೆ ಇದು ಉನ್ನತ ಸ್ಥಾನವಾಗಿದೆ. ಇದು ಧ್ವನಿತರಂಗದ ಸಂಗೀತದ ಆವೃತ್ತಿಗಳಾಗಿ ಮರುಧ್ವನಿಮುದ್ರಿತವಾದ ಹಿಂದೆ ಬಿಡುಗಡೆಯಾದ ಅನೇಕ ಗೀತೆಗಳನ್ನು ಮತ್ತು ಮೂರು ಹೊಸ ಧ್ವನಿತರಂಗದ ಸಂಗೀತದ ಹಾಡುಗಳನ್ನೂ ಕೂಡ ಒಳಗೊಂಡಿತ್ತು. ಹೊಸ ಹಾಡು "ಟಚ್"ನಲ್ಲಿ ಗಾಡ್ ಸ್ಮ್ಯಾಕ್ ನ ಮೊದಲನೆಯ ಗಿಟಾರ್ ವಾದಕರಾದ ಲೀ ರಿಚರ್ಡ್ಸ್, ಮತ್ತು  ಜಾನ್ ಕೊಸ್ಕೊ ಕಾಣಿಸಿಕೊಂಡಿದ್ದಾರೆ, ಆ ಸಮಯದಲ್ಲಿ ಅವರು ಈಗ ಕಾರ್ಯಸ್ಥಗಿತಗೊಳಿಸಿದ ವಾದ್ಯವೃಂದ ಡ್ರಾಪ್‌ಬಾಕ್ಸ್‌ನಲ್ಲಿದ್ದರು. "ರನ್ನಿಂಗ್ ಬ್ಲೈಂಡ್" ಮತ್ತು "ವಾಯ್ಸಸ್" ಧ್ವನಿತರಂಗ ಸಂಗೀತದ ಇತರ ಎರಡು ಹೊಸ ಹಾಡುಗಳಾಗಿವೆ. ವಾಸ್ತವವಾಗಿ "ಅಸ್ಲೀಪ್" ಹಾಡು ವಾದ್ಯವೃಂದದ ಅವೇಕ್  ಎಂಬ ಎರಡನೆಯ ಆಲ್ಬಂನಲ್ಲಿರುವ     "ಅವೇಕ್" ಹಾಡಿನ ಧ್ವನಿತರಂಗದ ಸಂಗೀತದ ಆವೃತ್ತಿಯಾಗಿದೆ. ಗಾಡ್ ಸ್ಮ್ಯಾಕ್ ಅಲೈಸ್ ಇನ್ ಚೈನ್ಸ್ ಸ್ಯಾಪ್ ಮತ್ತು  ಜಾರ್ ಆಫ್ ಫ್ಲೈಸ್  EPs ಆಲ್ಬಂ ನಲ್ಲಿ ಮಾಡಿದಂತೆಯೇ ಅದರ ಅತಿಯಾದ ಧ್ವನಿಯ ಹಾಡುಗಳಿಂದ  EP ಯಲ್ಲಿ ಅತ್ಯಂತ ಮಧುರ ಧ್ವನಿತರಂಗದ ಸಂಗೀತದ ಹಾಡುಗಳಿಗೆ ಬದಲಾಯಿತು. ಅಲೈಸ್ ಇನ್ ಚೈನ್ಸ್ ನ ಅನೇಕ ಸಾಮ್ಯತೆಗಳಲ್ಲಿ ಇದು ಒಂದಾಗಿದ್ದು,ಅದಕ್ಕಾಗಿ ವಾದ್ಯವೃಂದ ಟೀಕೆಗೊಳಗಾಯಿತು.
2004 ರಲ್ಲಿ, ಗಾಡ್ ಸ್ಮ್ಯಾಕ್ ಮೆಟಾಲಿಕ ವಾದ್ಯವೃಂದದ "ಮ್ಯಾಡ್ಲಿ ಇನ್ ಆಂಗರ್ ವಿತ್ ದಿ ವಲ್ಡ್ ಟೂರ್"ಗೆ ಆರಂಭಿಕ ಪ್ರದರ್ಶನ ನೀಡಿತು. ಹಾಗು ಡ್ರಾಪ್ ಬಾಕ್ಸ್ ನೊಡನೆ ಪ್ರವಾಸದಿಂದ ಗಮನಸೆಳೆಯಿತು. ನಂತರ 2004 ರ ಶರತ್ಕಾಲದಲ್ಲಿ, ವಾದ್ಯವೃಂದ 0}ದಿ ಅದರ್ ಸೈಡ್ ಹಾಡಿಗೆ ಉತ್ತೇಜಿಸಲು ಅನೇಕ ಅಕೌಸ್ಟಿಕ್(ಧ್ವನಿತರಂಗದ ಸಂಗೀತದ)ಪ್ರದರ್ಶನಗಳನ್ನು ನೀಡಿತು. ಅಲ್ಲದೇ ಅದೇ ಸಮಯದಲ್ಲಿ ಮೆಟಾಲಿಕ ವಾದ್ಯವೃಂದದ ಆರಂಭಿಕ ಪ್ರದರ್ಶನ ಮುಂದುವರಿಸಿತು.
IV ಮತ್ತು ಗಾಡ್ ಸ್ಮ್ಯಾಕ್ ನ ಹತ್ತು ವರ್ಷಗಳು (2006–07)
ಗಾಡ್ ಸ್ಮ್ಯಾಕ್ ಅದರ ನಾಲ್ಕನೇ ಆಲ್ಬಂಗೆ ಸರಳವಾಗಿ IV  ಎಂಬ ಶೀರ್ಷಿಕೆಯನ್ನಿಟ್ಟು 2006 ಏಪ್ರಿಲ್ 25 ರಂದು ಬಿಡುಗಡೆಮಾಡಿತು. ಇದರ ಹಿಂದೆಯೇ 2007 ರ ಆಗಸ್ಟ್ ತಿಂಗಳಿನವರೆಗೆ ಮುಂದುವರೆದಿದ್ದ ಪ್ರವಾಸಕ್ಕೆ "ದಿ IV ಟೂರ್" ಎಂಬ ಹೆಸರಿಡಲಾಯಿತು. ಈ ಆಲ್ಬಂ ಅನ್ನು ಎರ್ನ ನಿರ್ಮಿಸಿದ್ದಾನೆ ಮತ್ತು ಲೆಡ್ ಜೆಪ್ಲಿನ್ನ ವಾದ್ಯವೃಂದದ ಲೆಡ್ ಜೆಪ್ಲಿನ್ IV ಆಲ್ಬಂ ವಿನ್ಯಾಸಗೊಳಿಸಿದ ಹೆಸರಾಂತ ನಿರ್ಮಾಪಕ ಮತ್ತು ಇಂಜಿನಿಯರ್ ಆಂಡಿ ಜಾನ್ಸ್ ವಿನ್ಯಾಸ ನೀಡಿದ್ದಾರೆ. ಈ ಆಲ್ಬಂನ ಮೊದಲನೆಯ ಏಕಗೀತೆ "ಸ್ಪೀಕ್" ಅನ್ನು 2006 ಫೆಬ್ರವರಿ 14 ರಂದು ಬಿಡುಗಡೆಮಾಡಲಾಯಿತು. ಬಿಡುಗಡೆಯಾದ ಮೊದಲನೆಯ ವಾರದಲ್ಲಿಯೇ ಈ ಆಲ್ಬಂ ನ 211,000 ಪ್ರತಿಗಳ ಮಾರಾಟವಾಗುವುದರೊಂದಿಗೆ ಇದು  ಬಿಲಿಬೋರ್ಡ್ 200  ನಲ್ಲಿ ಮೊದಲನೆಯ ಸ್ಥಾನವನ್ನು ಪಡೆದುಕೊಂಡಿತು. ಆಗಿನಿಂದ IV ಗೋಲ್ಡ್ ಪ್ರಮಾಣೀಕರಣವನ್ನು ಪಡೆದುಕೊಂಡಿದೆ. ವಾದ್ಯವೃಂದ ಈ ಆಲ್ಬಂಗಾಗಿ ಸುಮಾರು ನಲವತ್ತು ಹಾಡುಗಳನ್ನು ಬರೆದಿತ್ತು, ಆದರೆ ಅಂತಿಮ ಟ್ರಾಕ್ ಪಟ್ಟಿಯಲ್ಲಿ ಹನ್ನೊಂದು ಹಾಡಿನ ಭಾಗಗಳನ್ನು ಆಯ್ಕೆಮಾಡಿಕೊಳ್ಳಲಾಯಿತು. ಲಾರ್ಕಿನ್ ಈ ಕುರಿತಂತೆ " ಇದು ಸುಲ್ಲಿಯ ವಾದ್ಯವೃಂದ ಮತ್ತು ಅವನ ದೂರದೃಷ್ಟಿಯಾಗಿತ್ತು. ಅವನು ಎಲ್ಲಾ ಸಂಗೀತವನ್ನು ಶೋಧಿಸಿ ಅವುಗಳಲ್ಲಿ ಆಲ್ಬಂನಲ್ಲಿರಬೇಕೆಂದು ಅವನು ಇಚ್ಛಿಸುತ್ತಿದ್ದ ಹಾಡುಗಳನ್ನು ಆಯ್ಕೆಮಾಡಿಕೊಂಡನು. ನಾವೆಲ್ಲರು 'ಸರಿ' ಎಂದೆವು. ಅವನು ಗಾಡ್ ಸ್ಮ್ಯಾಕ್‌ನ ಚಿತ್ರಕೆಲಸದಿಂದ ಹಿಡಿದು ನಿರ್ಮಾಣ, ರಚನೆ, ಸ್ಟೂಡಿಯೊ ಹಾಗೂ TVಪ್ರದರ್ಶನಗಳವರೆಗೆ  ಅವನು ದೂರದೃಷ್ಟಿ ಹೊಂದಿದ್ದ. ಪ್ರತಿಯೊಂದರ ಬಗ್ಗೆಯೂ ದೂರದೃಷ್ಟಿಯಿತ್ತು. ಹಾಡುಗಳನ್ನು ಆಯ್ಕೆ ಮಾಡುವ ಸಮಯ ಬಂದಾಗ ಸುಲ್ಲಿ ಗೆ ಬಿಟ್ಟುಬಿಡುತ್ತಿದ್ದೆವು" ಎಂದು ಹೇಳಿದ್ದಾನೆ.
ಆಲ್ಬಂ ನ ಪುಟ್ಟ ಹೆಸರಾದ "IV", ಕೇವಲ ವಾದ್ಯವೃಂದದ ನಾಲ್ಕನೆಯ ಸ್ಟುಡಿಯೊ ಆಲ್ಬಂ ಆಗಿದ್ದರಿಂದ ಮಾತ್ರವಲ್ಲದೇ, ಲಾರ್ಕಿನ್ ಮತ್ತು ಎರ್ನಗೆ ಸಂಬಂಧಿಸಿದ ವೇದಿಕೆಯ ಹಿಂದಿನ ಹಾಸ್ಯದ ತುಣುಕಿನಿಂದಾಗಿ ಬಂದಿದೆ:
"We have this security guy, a big, tough guy named J.C. He's another Boston guy. And in Boston it's "fou." They don't really have the "R." It's not "four," it's "fou." He'd be hanging around backstage and chicks would walk by and he would rate them from one to 10. But if it wasn't a 10, there was no one, two, three, or five. It was always you were a 10 or a fou. He just pulled the funniest things. Sometimes, he'd just hold up four fingers and wouldn't have to say it anymore and we'd all just bust out laughing. And then the funniest one, this guy walked by with a chick on each arm and he goes, "Hey, bub, two fous don't make an eight!" So when it came up, it's our fourth full-length record, everybody was like, "Fou!" And we were like, "That's it, man." We're not trying to break any records for originality here. I know that there's Led Zeppelin IV, Foreigner IV, a million IVs. We just thought it's fitting."
ವಾದ್ಯವೃಂದವಾಗಿ ಹತ್ತು ವರ್ಷಗಳು ಪೂರೈಸಿದ ಸಂಭ್ರಮವನ್ನು ಆಚರಿಸಲು ಗಾಡ್ ಸ್ಮ್ಯಾಕ್  ಗುಡ್ ಟೈಮ್ಸ್, ಬ್ಯಾಡ್ ಟೈಮ್ಸ್...   ಟೆನ್ ಯಿಯರ್ಸ್ ಆಫ್ ಗಾಡ್ ಸ್ಮ್ಯಾಕ್  ಎಂಬ ಶೀರ್ಷಿಕೆಯಡಿಯಲ್ಲಿ  ಅತ್ಯಂತ ಜನಪ್ರಿಯ ಆಲ್ಬಂ ಅನ್ನು 2007 ರ ಡಿಸೆಂಬರ್ 4 ರಂದು ಬಿಡುಗಡೆಮಾಡಿತು. ಬಿಡುಗಡೆಯಾದ ಮೊದಲನೆಯ ವಾರದಲ್ಲಿಯೇ ಈ ಆಲ್ಬಂನ 40,000 ಪ್ರತಿಗಳು ಮಾರಾಟವಾಗುವ ಮೂಲಕ  ಬಿಲ್ಬೋರ್ಡ್ 200  ನಲ್ಲಿ ಮೂವತ್ತೈದನೇ ಸ್ಥಾನವನ್ನು ಗಳಿಸಿತು. ಇದು ಲೆಡ್ ಜೆಪ್ಲಿನ್ ವಾದ್ಯವೃಂದದ "ಗುಡ್ ಟೈಮ್ಸ್ ಅಂಡ್ ಬ್ಯಾಡ್ ಟೈಮ್ಸ್" ಹಾಡಿನ ಮೊದಲ ಧ್ವನಿಮುದ್ರಣ ಮತ್ತು ಲಾಸ್ ವೇಗಾಸ್ ನಲ್ಲಿರುವ ಹೌಸ್ ಆಫ್ ಬ್ಲ್ಯೂಸ್ ನಲ್ಲಿ  ಗಾಡ್ ಸ್ಮ್ಯಾಕ್‌ನ ಅಕೌಸ್ಟಿಕ್ ಪ್ರದರ್ಶನದ DVDಯನ್ನು ಒಳಗೊಂಡಿದೆ. ಆಲ್ಬಂನನ್ನು ಮೊದಲು ಪೆಟ್ಟಿಗೆಯ ಸೆಟ್‌ ಮಾಡಬೇಕೆಂದು ಇಚ್ಛಿಸಲಾಗಿತ್ತು.. ಆದರೆ ಉತ್ತಮ ಆಲ್ಬಂ ಬಿಡುಗಡೆಯ ಸಲುವಾಗಿ ವಾದ್ಯವೃಂದ ಯೋಜನೆಯನ್ನು ಕೈಬಿಟ್ಟಿತು. ಆಲ್ಬಂನ ಬಿಡುಗಡೆಯ ಹಿಂದೆಯೇ ಗಾಡ್ ಸ್ಮ್ಯಾಕ್ ಅಕೌಸ್ಟಿಕ್ ಪ್ರವಾಸವನ್ನು ಕೈಗೊಂಡಿತು. ಅತ್ಯಂತ ಜನಪ್ರಿಯತೆಯನ್ನು ಗಳಿಸಿದ ಆಲ್ಬಂಅನ್ನು ಬಿಡುಗಡೆಮಾಡಿದ ಫಲವಾಗಿ ವಾದ್ಯವೃಂದ ವಿರಾಮ ಮೇಲೆ ತೆರಳುತ್ತಿದೆ ಎಂಬ ಗಾಳಿಸುದ್ದಿಗಳ ಹೊರತಾಗಿಯೂ ಎರ್ನಾ "ನಾವು ದೂರಹೋಗುತ್ತಿಲ್ಲ, ನಾವು ಕೇವಲ ಸ್ವಲ್ಪ ವಿಶ್ರಾಂತಿಯನ್ನು ಪಡೆಯಲು ಹಾಗು ನಮ್ಮ 10 ನೇ ವರ್ಷದ ವಾರ್ಷಿಕೋತ್ಸವವನ್ನು ಆಚರಿಸಲೆಂದು ಮತ್ತು ನಮ್ಮ ಶಕ್ತಿಯನ್ನು ಮತ್ತಷ್ಟು ಹೆಚ್ಚಿಸಿಕೊಳ್ಳಲು ಹೋಗುತ್ತಿದ್ದೇವೆ. ನಂತರ ಗಾಡ್‌ಸ್ಮ್ಯಾಕ್ ಹಿಂದಿರುಗುತ್ತದೆ  ಮತ್ತು ನಾವು ಎಂದಿಗೂ ಇಲ್ಲದಷ್ಟು ದೊಡ್ಡದಾಗಿ ಮತ್ತು ಕೆಟ್ಟದಾಗಿ ಹಿಂದಿರುಗುತ್ತೇವೆ" ಎಂದು ಹೇಳಿದನು.
ದಿ ಒರಾಕಲ್ (2010–ಇತ್ತೀಚಿನವರೆಗೆ)
ವಾದ್ಯವೃಂದವನ್ನು ಸುಧಾರಿಸಲಾಗುತ್ತದೆ ಮತ್ತು ಹೊಸ ಆಲ್ಬಂ ಧ್ವನಿಮುದ್ರಿಸಲಾಗುತ್ತದೆ ಎಂಬುದನ್ನು ಲಾರ್ಕಿನ್ 2008 ರ ನವೆಂಬರ್ ನಲ್ಲಿ ಪ್ರಕಟಿಸಿದನು. ನಂತರ ಬಂದ ಬೇಸಿಗೆಯಲ್ಲಿ ವಾದ್ಯವೃಂದವು ಮೊಟ್ಲೆ ಕ್ರ್ಯೂ ನ ಕ್ರ್ಯೂ ಉತ್ಸವ 2 ಟೂರ್ ಅನ್ನು ಬೆಂಬಲಿಸುವ ಪ್ರವಾಸ ಮಾಡಿತು.ಅಲ್ಲದೇ ಆಲ್ಬಂ ರಹಿತ ಏಕಗೀತೆಯಾದ "ವಿಸ್ಕಿ ಹ್ಯಾಂಗ್ ಒವರ್"ಅನ್ನು ಬಿಡುಗಡೆ ಮಾಡಿತು. ಪ್ರವಾಸದ ನಂತರ ಗಾಡ್ ಸ್ಮ್ಯಾಕ್ ಅದರ ಹೊಸ ಆಲ್ಬಂ ಅನ್ನು ನಿರ್ಮಿಸಲು ಪ್ರಾರಂಭಿಸಿತು. ಈ ಹೊಸ ಆಲ್ಬಂಗೆ ದಿ ಒರಾಕಲ್ ಎಂದು ಹೆಸರನ್ನಿಟ್ಟು  2010 ರ ಮೇ 4 ರಂದು ಬಿಡುಗಡೆಮಾಡಲಾಯಿತು. ಜನಪ್ರಿಯ ಸ್ವಾಗತವನ್ನು ಪಡೆಯುವ ಮೂಲಕ ದಿ ಒರಾಕಲ್ 1ನೇ ಸ್ಥಾನಕ್ಕೆ ಚೊಚ್ಚಲ ಪ್ರವೇಶ ಮಾಡಿ ಗಾಡ್ ಸ್ಮ್ಯಾಕ್ ನ ಮೂರನೆಯ ನೇರ ಪೂರ್ಣಮಟ್ಟದ ಸ್ಟೂಡಿಯೋ ಆಲ್ಬಂ ಎನಿಸಿಕೊಂಡಿತು.ಅಲ್ಲದೇ ಬಿಡುಗಡೆಯಾದ ಮೊದಲನೇ ವಾರದಲ್ಲಿ 117,000 ಸಾವಿರ ಪ್ರತಿಗಳನ್ನು ಮಾರಾಟಮಾಡಿತು.
ಎರ್ನ ಹಿಂದೆ ಜನಪ್ರಿಯವಾದ ಆಲ್ಬಂಅನ್ನು ಕುರಿತು ಹೀಗೆಂದು ಹೇಳಿದ್ದಾರೆ "ಇದು ನಿಜವಾಗಿಯೂ ಹೆವಿಯಾಗಿದೆ. ಅಂದರೆ, ಇದು ಬಹಳ ಆಕ್ರಮಣಕಾರಿಯಾಗಿದೆ. ನಾನು ಖಚಿತತೆಯಿಂದ ಹೇಳುತ್ತಿಲ್ಲ; ಸದ್ಯಕ್ಕೆ ಹಾಗೆ ಹೇಳುವುದು ಅಕಾಲಿಕವೆನಿಸುತ್ತದೆ. ನಾವು ಸದ್ಯಕ್ಕೆ ಕ್ರ್ಯೂ ಉತ್ಸವಕ್ಕಾಗಿ ಒಂದು ಧ್ವನಿಮುದ್ರಣವನ್ನು ಈ ಬೇಸಿಗೆಯಲ್ಲಿ ಪೂರೈಸಿದ್ದೇವೆ.   ಎಲ್ಲಾ ಧ್ವನಿಮುದ್ರಣಕ್ಕೆ ಸಂಬಂಧಿಸಿದಂತೆ ಇದು ಇದು ಇನ್ನಷ್ಟು ಹೆಚ್ಚಾಗಬಹುದು. ಇದರ ಮೇಲೆ ಯಾವುದೇ ಮಾಟ ಮಂತ್ರ ಅಥವಾ 'ಶಾಂತಿ' ನಡೆಯುತ್ತದೆ ಎಂದು ನನಗನಿಸುವುದಿಲ್ಲ.  ನಾವು ಅತ್ಯಂತ ಪರಿಶ್ರಮ ಹಾಕಲು ನಿರ್ಧರಿಸಿದ್ದೇವೆ!". ಅವರ ಹೊಸ ಆಲ್ಬಂಗೆ ಬೆಂಬಲಿಸುವ ಸಲುವಾಗಿ ವಾದ್ಯವೃಂದ 2010 ರ ಆಗಸ್ಟ್ ತಿಂಗಳಿನಲ್ಲಿ ಪ್ರವಾಸವನ್ನು ಆರಂಭಿಸಿತು.
ಪ್ರಭಾವಗಳು ಮತ್ತು ಶೈಲಿ
ಎರ್ನ, ಲಾರ್ಕಿನ್ ಮತ್ತು ರೊಂಬೊಲಾ ನ ಪ್ರಕಾರ  ಅಲೈಸ್ ಇನ್ ಚೈನ್ಸ್, ಬ್ಲ್ಯಾಕ್ ಸಬ್ಬತ್, ಲೆಡ್ ಜೆಪ್ಲಿನ್, ಏರೊಸ್ಮಿತ್, ಜುಡಸ್ ಪ್ರಿಸ್ಟ್, ಪ್ಯಾಂಟೆರ, ಮೆಟಾಲಿಕ ಮತ್ತು ರುಷ್ ಗಳು ವಾದ್ಯವೃಂದ ದ ಮೇಲೆ ಪ್ರಾಥಮಿಕ ಪ್ರಭಾವಗಳನ್ನು ಬೀರಿದ್ದವು. ಎರ್ನ ನ ಮೇಲೆ ಪ್ರಾಥಮಿಕ ಪ್ರಭಾವ ಬೀರಿದ ವ್ಯಕ್ತಿಗಳಲ್ಲಿ ಸ್ಟ್ಯಾಲಿ ಮೊದಲನೆಯವನು ಎಂದು ತಿಳಿಸಿದ್ದಾನೆ. Subvulture.com ನ ಪ್ರಕಾರ ವಾದ್ಯವೃಂದದ ಮೊದಲನೆಯ ಎರಡು ಆಲ್ಬಂಗಳ ಒಟ್ಟಾರೆ ಶಬ್ದವು ಅಲೈಸ್ ಇನ್ ಚೈನ್ಸ್ ವಾದ್ಯವೃಂದದ ಡರ್ಟ್ ಆಲ್ಬಂನ ಶಬ್ದದಂತಿದೆ ಎಂದು ತಿಳಿಸಿದೆ. ತೀರ ಇತ್ತೀಚಿಗೆ ಗಾಡ್ ಸ್ಮ್ಯಾಕ್ ಅಲೈಸ್ ಇನ್ ಚೈನ್ಸ್ ವಾದ್ಯವೃಂದದೊಂದಿಗೆ ಹೋಲಿಸಿಕೊಳ್ಳುವುದರಿಂದ ದೂರವಿರಲು ಪ್ರಯತ್ನಿಸಿತು. ಈ ಕುರಿತಂತೆ ಎರ್ನ ಮ್ಯಾಟ್ ಅಷರೆಯೊಂದಿಗೆ ಒಂದು ಸಂದರ್ಶನದಲ್ಲಿ "ನಾನೆಂದಿಗೂ ನಿಜವಾಗಿಯೂ ನಮ್ಮ ಸಂಗೀತದಲ್ಲಿ ಅದನ್ನು ಕೇಳಿಲ್ಲ" ಎಂದು ಹೇಳಿದ್ದಾನೆ.
ರಾಲಿಂಗ್ ಸ್ಟೋನ್ ನಿಯತಕಾಲಿಕ ವಾದ್ಯವೃಂದವು ಮೊಳೆಗಳಷ್ಟು ಗಟ್ಟಿ ಮತ್ತು ಪೂರ್ಣ ಸಾಮರ್ಥ್ಯವನ್ನು ಬಳಸಿಕೊಂಡಿದೆ ಎಂದು ಬಣ್ಣಿಸಿದೆ. ಆಲ್ಟರ್ನೇಟಿವ್ ಪ್ರೆಸ್ ಹಿಂದಿನ ಮತ್ತು ಮುಂದಿನ ಗಂಭೀರವಾದ ಶೈಲಿಯ ಎಲ್ಲಾ ಕುಲುಕಾಡುವ, ಪುನರಾವರ್ತಿಸುವ ಗೀತಭಾಗದ ಮಿಶ್ರಣವನ್ನು ಹೊಂದಿರುವುದಕ್ಕಾಗಿ ಶ್ಲಾಘಿಸಿದೆ.
ಈ ವಾದ್ಯವೃಂದದ ಹಾಡುಗಳನ್ನು ಯಾವಾಗಲು ಅದರ ಮೇಲೆ ಪ್ರಭಾವ ಬೀರಿರುವ ವಾದ್ಯವೃಂದ ಎಂದು ಉಲ್ಲೇಖಿಸಲಾದ ಅಲೈಸ್ ಇನ್ ಚೈನ್ಸ್‌ನ ಹಾಡುಗಳೊಂದಿಗೆ ಹೋಲಿಸಲಾಗಿದೆ. ಪಾಪ್ ಮ್ಯಾಟರ್ಸ್ ನ ಅಡ್ರಿನ್ ಬಿಗ್ರ್ಯಾಂಡ್ ಹೇಳುತ್ತಾರೆ "ಎರ್ನ  ದಿವಂಗತ ಲ್ಯಾನೆ ಸ್ಟ್ಯಾಲಿಯ ತಗ್ಗಿದ, ಕಂಠ್ಯ ಧ್ವನಿಯ ಅಶುಭಸೂಚಕ ಹಾಡು ಮತ್ತು ಸಿಡಿಗುಟ್ಟುವ,  ಮೆಟಲ್ ನಿಂದ ಪ್ರಭಾವಿತವಾದ ಗುರುಗುಟ್ಟುವ ಧ್ವನಿಗಳನ್ನು ಬಹುಮಟ್ಟಿಗೆ ಅನುಕರಣೆ ಮಾಡುತ್ತಿದ್ದ"-ಎರ್ನ ನ ಹಾಡು ಮೆಟಾಲಿಕಾದ ಜೇಮ್ಸ್ ಹೆಟ್ ಫ್ಲಿಲ್ಡ್ನನ್ನು ನೆನಪಿಸುತ್ತಿತ್ತು- ಮತ್ತು "ವಾದ್ಯವೃಂದದ ಸಂಗೀತವು ಜೆರಿ ಕ್ಯಾಂಟ್ರೆಲ್ ನ  ಲಯಬದ್ಧವಾದ ಹಾರ್ಡ್ ರಾಕ್ ಶೈಲಿಗೆ ನಿಷ್ಠವಾದ ಮರುಹೆಜ್ಜೆ " Amazon.com  ನ ಕತ್ರೈನ್ ಟರ್ಮನ್ ವಾದ್ಯವೃಂದವು "ವಿಷಣ್ಣ, ಸುರುಳಿಯಂತೆ ಸುತ್ತುವ, ಪ್ರಭಾವಶಾಲಿ ಸಂಗೀತವನ್ನು" ಹೊಂದಿತ್ತು ಎಂದು ಹೇಳಿದ್ದಾಳೆ. ಅವಳು ವಾದ್ಯವೃಂದದ ಮೂರನೆಯ ಆಲ್ಬಂ ಫೇಸ್ ಲೆಸ್ ಅನ್ನು ಕುರಿತು "ಅಲೈಸ್ ಇನ್ ಚೈನ್ಸ್‌ನ ಅಭಿದಮನಿಯಲ್ಲಿ ಅರೆನ ರಾಕ್ ಶೈಲಿಯನ್ನು ಬೆರೆಸಿದಂತಿದೆ" ಮತ್ತು  ರಿಫ್ ಹೆವಿ, ಸ್ತರಗಳಿಂದ ಕೂಡಿದ ಶ್ರುತಿಗಳು,ತೀಕ್ಷ್ಣ, ವಿಶ್ವಾಸಪೂರ್ಣ ಸಂಪರ್ಕ ಕಡಿಯುವ ಸಂಗೀತವೆಂದು ತಿಳಿಸಿದ್ದಾಳೆ.
ಎರ್ನನ ಹಾಡುವ ಶೈಲಿ "ಜೇಮ್ಸ್ ಹೆಟ್ ಫೀಲ್ಡ್‌ಗುರುಗುಟ್ಟುವ ಧ್ವನಿಯಂತಿದೆ. ಅಲ್ಲದೇ ಇದು ಹೆಚ್ಚಾಗಿ ಅಲೈಸ್ ಇನ್ ಚೈನ್ಸ್ ನಂತೆ ಧ್ವನಿಸುತ್ತದೆ". ಮೆರಿಲ್ ನ ಬ್ಯಾಸ್ ಸಂಗೀತದ ಶೈಲಿಯನ್ನು ಬ್ಯಾಸ್‌ನ ಕುಕ್ಕಿದ ಪ್ರತಿಧ್ವನಿಯ "ಬುಲ್ಡೋಜರ್ ಕೆಳಭಾಗವೆಂದು ಬಣ್ಣಿಸಲಾಗಿದೆ. ಲಾರ್ಕಿನ್ ಡ್ರಮ್ ವಾದನವನ್ನು "ನೇಲ್ ಪಿಯರ್ಟ್ ಮತ್ತು ಜಾನ್ ಬಾನ್ ಹ್ಯಾಮ್ ನ ಜೋಡಿ ನಿವೇದನ ಪೀಠದಲ್ಲಿ ಪ್ರಾರ್ಥನೆ ಸಲ್ಲಿಸುತ್ತಿರುವಂತೆ ಇರುತ್ತಿತ್ತು" ಎನ್ನಲಾಗಿದೆ. ಹಾಗು ರೊಂಬೊಲಾ ಗಿಟಾರ್ ನುಡಿಸುವುದನ್ನು "ತಾಳವಾದ್ಯಗಳಂತೆ ಶಬ್ದ ಮಾಡುವ ಗಿಟಾರ್ ನಂತೆ ಇರುತ್ತಿತ್ತು" ಎಂದು ಶ್ಲಾಘಿಸಲಾಗಿದೆ.
ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು
ಬಿಲ್‌ಬೋರ್ಡ್ ಪ್ರಶಸ್ತಿಗಳು
ಬಾಹ್ಯ ಕೊಂಡಿಗಳು
ವರ್ಗ:1990 ಸಂಗೀತ ತಂಡಗಳು ವರ್ಗ:2000ರ ಸಂಗೀತ ತಂಡಗಳು ವರ್ಗ:2010ರ ಸಂಗೀತ ತಂಡಗಳು ವರ್ಗ:ಅಮೆರಿಕಾದ ಪರ್ಯಾಯ ಮೆಟಲ್ ಸಂಗೀತ ತಂಡಗಳು ವರ್ಗ:ಅಮೆರಿಕಾದ ಹಾರ್ಡ್ ರಾಕ್ ಸಂಗೀತ ತಂಡಗಳು ವರ್ಗ:ಮಸಾಚ್ಯುಸೆಟ್ಸ್‌ನಿಂದ ಹೆವಿ ಮೆಟಲ್ ಸಂಗೀತ ತಂಡಗಳು ವರ್ಗ:1996ರಲ್ಲಿ ಸ್ಥಾಪನೆಗೊಂಡ ಸಂಗೀತ ತಂಡಗಳು ವರ್ಗ:ಅಮೆರಿಕಾದ ಪೋಸ್ಟ್-ಗ್ರುಂಜ್ ಸಂಗೀತ ತಂಡಗಳು ವರ್ಗ:ನಾಲ್ವರು ಗಾಯಕರು ಅಥವಾ ವಾದ್ಯಗಾರರಿಗೆ ಸಂಯೋಜಿಸಲಾದ ಸಂಗೀತ ರಚನೆ ವರ್ಗ:ಮಸಾಚ್ಯುಸೆಟ್ಸ್‌ನ ಲಾರೆನ್ಸ್‌ನಿಂದ ಬಂದ ಜನರು
ಸಸ್ಯ ಕಸಿ ವಿಧಾನಗಳು
thumbnail
thumbnail thumbnail
ವರ್ಗ:ಕೃಷಿ
ದಿಲಿಪ್ ಕೆ. ಬಿಸ್ವಾಸ್
'''ದಿಲೀಪ್ ಕೆ. ಬಿಸ್ವಾಸ್''' ಭಾರತೀಯ ಪರಿಸರವಾದಿ ಮತ್ತು ಕೇಂದ್ರ ಮಾಲಿನ್ಯ ನಿಯಂತ್ರಣ ಮಂಡಳಿ ಮತ್ತು ದೆಹಲಿ ಮಾಲಿನ್ಯ ನಿಯಂತ್ರಣ ಸಮಿತಿಯ ಮಾಜಿ ಅಧ್ಯಕ್ಷರು. ಅವರು ಸೈಲೆಂಟ್ ವ್ಯಾಲಿಯಲ್ಲಿ ಪರಿಸರ ಅಧ್ಯಯನಗಳನ್ನು ನಡೆಸಿದ ಸಮಿತಿಯ ಸದಸ್ಯರಾಗಿದ್ದರು ಮತ್ತು ಆ ಪ್ರದೇಶದಲ್ಲಿ ಜಲವಿದ್ಯುತ್ ಯೋಜನೆಯ ಕಾರ್ಯಸಾಧ್ಯತೆಯನ್ನು ಪರಿಶೀಲಿಸಿದರು. ಅಂತಿಮವಾಗಿ ಯೋಜನೆಯ ವಿರುದ್ಧ ಶಿಫಾರಸು ಮಾಡಿದರು. ಇದು ಸೈಲೆಂಟ್ ವ್ಯಾಲಿಯನ್ನು ರಾಷ್ಟ್ರೀಯ ಉದ್ಯಾನವನವಾಗಿ ಘೋಷಿಸಲು ಕಾರಣವಾಯಿತು. ಅವರು ಏಷ್ಯಾ ಮತ್ತು ಪೆಸಿಫಿಕ್‌ನಲ್ಲಿ ಸ್ವಚ್ಛ ಅಭಿವೃದ್ಧಿಯ ಪ್ರಕ್ರಿಯೆಯ  ಅನುಷ್ಠಾನದ ಲೇಖಕರಾಗಿದ್ದಾರೆ.  ಕ್ಯೋಟೋ ಪ್ರೋಟೋಕಾಲ್ ಸೂಚಿಸಿದ  ಸ್ವಚ್ಛ ಅಭಿವೃದ್ಧಿಯ ಪ್ರಕ್ರಿಯೆಯ (ಸಿಡಿಎಂ) ಅನುಷ್ಠಾನಕ್ಕೆ ಮಾರ್ಗದರ್ಶಿಯಾಗಿ ವಿಶ್ವಸಂಸ್ಥೆ ಪ್ರಕಟಿಸಿದ ವರದಿ -ಸಮಸ್ಯೆಗಳು, ಸವಾಲುಗಳು ಮತ್ತು ಅವಕಾಶಗಳು - ಇದು ಅವರು ತಯಾರಿಸಿದ ವರದಿ. ಭಾರತದ ಉತ್ತರ ಪ್ರದೇಶದ ರಾಜಧಾನಿಯಾದ ಲಕ್ನೋದಲ್ಲಿ ಪರಿಸರ ನಿರ್ವಹಣಾ ಕಾನೂನುಗಳ ಕರಡು ರಚನೆಯ ಹಿಂದೆ ಅವರ ಕೊಡುಗೆ ಇದೆ. ಭಾರತ ಸರ್ಕಾರವು ಅವರಿಗೆ ವಿಜ್ಞಾನ ಮತ್ತು ತಂತ್ರಜ್ಞಾನಕ್ಕೆ ನೀಡಿದ ಕೊಡುಗೆಗಳಿಗಾಗಿ ೨೦೦೭ ರಲ್ಲಿ ದೇಶದ ನಾಲ್ಕನೇ ಅತ್ಯುನ್ನತ ನಾಗರಿಕ ಗೌರವವಾದ ಪದ್ಮಶ್ರೀಯನ್ನು ನೀಡಿ ಪುರಸ್ಕರಿಸಿತು.
ಬಾಹ್ಯ ಕೊಂಡಿಗಳು
ವರ್ಗ:ಜೀವಂತ ವ್ಯಕ್ತಿಗಳು
ಉತ್ತಂಗಿ ಚನ್ನಪ್ಪ
ಚನ್ನಪ್ಪ ಉತ್ತಂಗಿ : -(೨೮ ಅಕ್ಟೋಬರ್, ೧೮೮೧-೨೮ ಆಗಸ್ಟ್, ೧೯೬೨) 'ತಿರುಳ್ಗನ್ನಡದ ತಿರುಕ' ಎಂದು ಕರೆಯಿಸಿಕೊಂಡ ಉತ್ತಂಗಿಯವರು, 'ಸರ್ವಜ್ಞನ ವಚನ'ಗಳ ಸಂಪಾದನೆಗಾಗಿ ಖ್ಯಾತರಾಗಿದ್ದಾರೆ. ಸರ್ವಜ್ಞನ ಪದಗಳನ್ನು ಪ್ರಸಿದ್ಧಿಪಡಿಸಿದ ಕೀರ್ತಿ, ರೆವರೆಂಡ್ ಫಾದರ್. ಉತ್ತಂಗಿ ಚನ್ನಪ್ಪನವರಿಗೆ, ಸಲ್ಲುತ್ತದೆ. ಇದಕ್ಕಾಗಿ ಅವರು ತಮ್ಮ ಜೀವನದ ಅಮೂಲ್ಯ ಸಮಯವನ್ನು ಕಳೆದರು. ಅವರ ಪ್ರಯತ್ನದಿಂದಾಗಿ ಅದು, ಎಲ್ಲರ ಮನೆಮಾತಾಗಿದೆ. ೧, ೯೨೮ ವಚನಗಳ ಪುಸ್ತಕವನ್ನು ಪ್ರಕಟಿಸಲು ಸುಮಾರು ೯ ವರ್ಷಗಳೇ ಹಿಡಿದವು. ಕ್ರೈಸ್ತಧರ್ಮಕ್ಕೆ ಸೇರಿದ ಉತ್ತಂಗಿಯವರು, ಕನ್ನಡದ ಸೇವೆಯನ್ನು ದೇವರ ಕೆಲಸವೆಂದೇ ತಿಳಿದಿದ್ದರು. ಬಾಸೆಲ್ ಮಿಶನ್ ನ, ರೆವ. ಫಾ. ಕಿಟ್ಟೆಲ್ ರಂತಹ ಹಲವಾರು ಮತಪ್ರಚಾರಕರೂ ಕನ್ನಡಭಾಷೆಗೆ ಸೇವೆಸಲ್ಲಿಸಿರುವ ವಿಚಾರ ಎಲ್ಲರಿಗೂ ತಿಳಿದ ಸಂಗತಿ.
ಬಾಲ್ಯ
ಉತ್ತಂಗಿ ಚನ್ನಪ್ಪನವರು, ಚನ್ನಪ್ಪ ದಾನಿಯೇಲಪ್ಪ ಉತ್ತಂಗಿಯವರು ೧೮೮೧ ಅಕ್ಟೋಬರ ೨೮ ರಂದು ಜನಿಸಿದರು.ಬಳ್ಳಾರಿ ಜಿಲ್ಲೆಯ ಹೂವಿನಹಡಗಲಿ ತಾಲ್ಲೂಕಿನ, ಉತ್ತಂಗಿ ಗ್ರಾಮದ, ಗೌಡರ ಮನೆತನದಲ್ಲಿ, ೨೮, ಅಕ್ಟೋಬರ್, ೧೮೮೧ ರಲ್ಲಿ ಜನಿಸಿದರು. ತಂದೆ, ದಾನಿಯೇಲಪ್ಪನವರು. ಅಣ್ಣ ಚನ್ನಪ್ಪ ಗೌಡರು. ಚನ್ನಪ್ಪನವರ ಅಜ್ಜನಿಗೆ, ಲಗ್ನವಾಗಿ ೨೫ ವರ್ಷಗಳಾದಮೇಲೆ ಒಂದು ಗಂಡು ಶಿಶುವಿನ ಜನನವಾಯಿತು. ಆ ಮಗುವೇ ದಾನಿ ಯೇಲಪ್ಪ. ಅವರ ಪೂರ್ವಜರು ಕ್ರಿಸ್ತಧರ್ಮವನ್ನು ಸ್ವೀಕರಿಸಿ ಅನೇಕ ದಶಕಗಳೇ ಆಗಿದ್ದವು. ಚನ್ನಪ್ಪನವರು, ಮೂರನೆಯ ತಲೆಮಾರಿನ ಕ್ರಿಶ್ಚಿಯನ್ನರು. ಗದಗ ಮತ್ತು ಬೆಟಗೇರಿಗಳ, "ಕೈಸ್ತ ಅನಾಥಾಶ್ರಮಗಳ" ಮೇಲ್ವಿಚಾರಣೆ ಯ ಜವಾಬ್ದಾರಿ ಇವರ ಮನೆತನಕ್ಕೆ ಬಂದಿತ್ತು. ಬಾಲ್ಯದಲ್ಲಿ ಇವರು ಅಷ್ಟೇನೂ ಬುದ್ಧಿವಂತರಾಗಿರಲಿಲ್ಲ. ಜ್ಞಾಪಕ ಶಕ್ತಿಯೂ ಕಡಿಮೆ. ಶಾಲೆಯ ಎಲ್ಲಾ ಬಾಲಕರಿಗಿಂತ ಅಭ್ಯಾಸದಲ್ಲಿ, ಹಿಂದೆ. ಗಣಿತ ಅವರಿಗೆ ಬಹಳ ತಲೆನೋವಿನ ವಿಷಯ. ಮೆಟ್ರಿಕ್ ಪರೀಕ್ಷೆಗ ಕುಳಿತುಕೊಳ್ಳಲಿಲ್ಲ. ತಮ್ಮ ವಿದ್ಯಾಭ್ಯಾಸಕ್ಕೆ ವಿದಾಯ ಹೇಳಿದರು. ಅವರ ಒಂದು ಮೆಚ್ಚುವಗುಣವೆಂದರೆ, ಅವರಿಗಿದ್ದ ಚಿಕಿತ್ಸಾತ್ಮಕ ಬುದ್ಧಿ. ತಮಗೆ ಒಪ್ಪಿಗೆಯಾಗದೆ ಯಾವುದನ್ನು ಕಣ್ಣುಮುಚ್ಚಿಕೊಂಡು ನಂಬುವ ಸ್ವಭಾವವಲ್ಲ.ದಾನಿಯೇಲಪ್ಪನವರಿಗೆ ಬಹುಕಾಲ ಮಕ್ಕಳೇ ಆಗದಿದ್ದಾಗ ಅವರ ಹಾಗೂ ಅವರ ಮಡದಿಯ ಪ್ರಾರ್ಥನೆಯ ಬಲದಿಂದ ಹುಟ್ಟಿದ ಕೂಸಿಗೆ ಅಜ್ಜನಾದ ಚನ್ನಪ್ಪನವರ ಹೆಸರನ್ನೇ ಇಟ್ಟರು. ತಂದೆ ಪ್ರಾಥಮಿಕ ಶಾಲಾಶಿಕ್ಷಕರಾಗಿ ಅನಂತರ ಅನಾಥ ಬಾಲಿಕೆಯರ ಶಾಲೆಯಲ್ಲಿ ಮುಖ್ಯೋಪಾಧ್ಯಾಯರಾಗಿ ಕರ್ತವ್ಯ ನಿರ್ವಹಿಸಿದರು. ಅಲ್ಲಿರುವ ಮಕ್ಕಳನ್ನು ಅತ್ಯಂತ ಆತ್ಮೀಯತೆಯಿಂದ ನೋಡಿಕೊಂಡವರು. ಉತ್ತಮ ಶಿಕ್ಷಕರಾದ ಅವರು ಒಳ್ಳೆಯ ಬಡಗಿಯೂ ಆಗಿದ್ದರು. ಯಂತ್ರಕಲಾ ಕೌಶಲ್ಯವನ್ನು ಪಡೆದ ವಿಜ್ಞಾನಪ್ರಯೋಗಪ್ರಿಯರಾಗಿದ್ದರು. ತಾಯಿಯು ಮಹಾ ಕ್ರಿಸ್ತಭಕ್ತೆಯಾಗಿದ್ದರು. ತನ್ನ ಮೊದಲ ಮಗ ಚನ್ನಪ್ಪನವರಲ್ಲಿ ಕ್ರಿಸ್ತಭಕ್ತಿ ಮೂಡಲು ಕಾರಣರಾದವರು. ಚನ್ನಪ್ಪನವರಲ್ಲಿ ಬಾಲ್ಯದಿಂದಲೂ ಕ್ರಿಸ್ತಭಕ್ತಿ ತಾಯಿಯಿಂದ ಬಳುವಳಿಯಾಗಿ ಬಂದಿದೆ ಎಂದು ಹೇಳಲಾಗಿದೆ, ತಂದೆಯಿಂದ ಯಂತ್ರಗಳ ಬಗ್ಗೆ ಬಹಳ ಆಸಕ್ತಿ ಬೆಳೆಯಿತು. ಮನೆಯಲ್ಲಿದ್ದ ದೊಡ್ಡ ಗಡಿಯಾರದ ಪೆಂಡುಲಂಗೆ ಕೈ ಗಡಿಯಾರವನ್ನು ತಗುಲಿ ಹಾಕಿದರೆ ಎರಡು ಗಡಿಯಾರಗಳು ತೋರಿಸುವ ಕಾಲ ಒಂದೇ ಇರಬಲ್ಲುದೆ ಎಂಬುದು ಚನ್ನಪ್ಪನವರ ಕುತೂಹಲವಾಗಿತ್ತು. ತಂದೆ ಮನೆಯಲ್ಲಿಲ್ಲದಿದ್ದಾಗ ಚಿಕ್ಕ ಗಡಿಯಾರವನ್ನು ದೊಡ್ಡ ಗಡಿಯಾರದ ಪೆಂಡುಲಂ ಮೇಲೆ ಇಟ್ಟು ಎರಡೂ ಗಡಿಯಾಗಳಲ್ಲಿ ಪರೀಕ್ಷಿಸುತ್ತ ಯಾವುದೇ ವೈತ್ಯಾಸವಿಲ್ಲದ್ದನ್ನು ಕಂಡುಕೊಂಡವರು. ಅಷ್ಟೇ ಅಲ್ಲ ಆ ಕಾಲಕ್ಕೆ ಆಗಲೇ ಬಂದಿದ್ದ ಉಗಿಬಂಡಿಯನ್ನು ನೋಡಿ ಹಬೆಯ ಶಕ್ತಿಯನ್ನು ಪರೀಕ್ಷಿಸುವ ಪ್ರಯೋಗವನ್ನು ಮನೆಯಲ್ಲಿಯೇ ಮಾಡಿ ಸಮಾಧಾನ ಪಟ್ಟುಕೊಂಡವರು ಬಹುಶ: ಈ ಯಂತ್ರ ಜ್ಞಾನದ ಮೇಲಿರುವ ತೀರ್ವವಾದ ಆಸಕ್ತಿಯೇ ಇರಬಹುದಾಗಿದೆ, ಪ್ರೇಮಗಳ ಕಾರಣವಾಗಿಯೇ ಅವರ ಮನಸ್ಸು ಓದಿನಲ್ಲಿ ಅಷ್ಟೊಂದು ಆಸಕ್ತಿ ಮೂಡಿಸಲಿಲ್ಲ.
ವಿದ್ಯಾಭ್ಯಾಸ
ಉತ್ತಂಗಿಯವರೇ ಈ ಬಗ್ಗೆ ತಮಗೆ ಆ ಸಂದರ್ಭದಲ್ಲಿ ಜ್ಞಾಪಕಶಕ್ತಿ ಕಡಿಮೆ ಎಂದು ಹೇಳಿಕೊಂಡಿದ್ದಾರೆ, ಆದರೆ ಇದು ಜ್ಞಾಪಕಶಕ್ತಿ ಕೊರತೆಗಿಂತ ಅವರಲ್ಲಿದ್ದ ಯಂತ್ರಜ್ಞಾನದ ಮೇಲಿನ ಪ್ರೇಮವನ್ನು ಸೂಚಿಸುತ್ತದೆ. ತಂದೆ ದಾನಿಯೇಲಪ್ಪನವರಿಗೆ ತನ್ನ ಮಗ ಯಂತ್ರಜ್ಞಾನಿಯಾಗುವುದರಲ್ಲಿ ಆಸಕ್ತಿಯಿರುವ ಹಾಗೆ ತೋರುವುದಿಲ್ಲ. ಅವರಿಗೆ ಮಗ ಓದಲಿ ಬುದ್ಧಿವಂತನಾಗಿ ಅಧಿಕಾರ ಪಡೆಯಲಿ ಎಂದು ಆಸೆಯಿದ್ದಿರಬೇಕು. ಓದಿನಲ್ಲಿ ಹೆಚ್ಚು ಆಸಕ್ತಿ ತೋರದ ಮಗನನ್ನು ಆಗಾಗ ಹೊಡೆದದ್ದು ಉಂಟು. ಯಂತ್ರಗಳ ಬಗೆಗೆ ಒಲವು ಪಡೆದ ಚನ್ನಪ್ಪನವರು ಕನ್ನಡ ಐದನೆಯ ವರ್ಗ ತೇರ್ಗಡೆಯಾದಾಗ ಅವರಿನ್ನೂ ಹತ್ತು ವರ್ಷಮಾತ್ರ. ತಂದೆ ದಾನಿಯೇಲಪ್ಪನವರು ಮಗನಿಗೆ ಇಂಗ್ಲಿಷ್ ಕಲಿಸಲು ಬಯಸಿದರು. ಆಗಿನ ಕಾಲದಲ್ಲಿ ಕ್ರೈಸ್ತ ಬಾಲಕರಿಗೆ ಇಂಗೀಷ್ ಕಲಿಸುವುದು ಒಳ್ಳೆಯದಲ್ಲ.ಆದ್ದರಿಂದ ಅವರು ಹಾಳಾಗುತ್ತಾರೆಂಬ ಒಂದು ನಂಬಿಕೆ .ಆದರೆ ರೆ.ಝಿಗ್ಲರ್, ರೆವನೆಂಡ್ ಅರ್ನೆಸ್ಟ್ ಮತ್ತು ರೆ. ಹರ್ಮನ್ ರಿಫೆ ಇವರುಗಳು ಈ ನಂಬಿಕೆ ತಪ್ಪೆಂದು ವಾದಿಸಿ ಕ್ರೈಸ್ತ ಯುವಕರೂ ಇಂಗ್ಲೀಷ್ ಕಲಿಯುವ ಸೌಲಭ್ಯವನ್ನು ಉಂಟುಮಾಡಿದರು. ಚನ್ನಪ್ಪನವರು ತಾಯಿಯವರು ಇಚ್ಛಿಸಿದಂತೆ ಮಂಗಳೂರಿಗೆ ಹೋಗಿ, ದೈವಜ್ಞಾನ ಶಾಲೆಗೆ ಸೇರಿಕೊಂಡರು. ಕ್ರೈಸ್ತ ಧರ್ಮದ ಉಪದೇಶಗಳನ್ನು ಈ ಶಾಲೆಯಲ್ಲಿ ಬೋಧಿಸಲಾಗುತ್ತಿತ್ತು. ಅಲ್ಲಿನ ವಿದಾರ್ಥಿಗಳಿಗೆ ಕೊಡುತ್ತಿದ್ದ ಸಮವಸ್ತ್ರಗಳು, ಮುಂಗೈ ತೋಳಿನವು. ಕ್ರೈಸ್ತಧರ್ಮೋಪದೇಶಕರು, ಅವನ್ನು ಪರದೇಶದಿಂದ ತರಿಸಿ ಹಂಚುತ್ತಿದರು. ಆದರೆ ಚನ್ನಪ್ಪನವರು ಖಾದಿ ಅಂಗಿಯನ್ನು ಉಡಲು ಇಷ್ಟಪಡುತ್ತಿದ್ದರು. ನಿಷ್ಠದೇಶಾಭಿಮಾನಿಯದ ಅವರು, ತಮ್ಮ ಜೀವಮಾನವೆಲ್ಲಾ ಖಾದಿಬಟ್ಟೆಯಲ್ಲೇ ಕಳೆದರು. ಅವರ ಹಿರಿಯ ಅಧಿಕಾರಿಗಳಿಂದ ವಿರೋಧವನ್ನು ಸಹಿಸಬೇಕಾಗಿಬಂತು. ನಿಷ್ಠದೇಶಾಭಿಮಾನಿಯಾದ ಉತ್ತಂಗಿಯವರು, ತಮ್ಮ ಹಠವನ್ನು ಬಿಡಲಿಲ್ಲ. ಖಾದಿಬಟ್ಟೆಗಳು ಸೋವಿಯಾಗಿದ್ದು, ತಮಗೆ ಖರೀದಿಸಲು ಸುಲಭವೆಂದು ವಾದಿಸಿದರು. ನಿಜಕ್ಕೂ ಮಿತವ್ಯಯದಿಂದಾಗಿ ಅವರ ಗೆಳೆಯರೂ ಖಾದಿಯನ್ನೇ ಇಷ್ಟಪಟ್ಟರು. ಮುಂದೆ ಸರ್ವಾನುಮತದಿಂದಾಗಿ ಧರ್ಮೋಪದೇಶಕರಿಗೆಲ್ಲಾ ಖಾದಿಯೇ ಸಮವಸ್ತ್ರವಾಯಿತು. ೧೯೦೪ ರಲ್ಲಿ ಕೊನೆಯ ಪರೀಕ್ಷೆಯಲ್ಲಿ ಪ್ರಥಮದರ್ಜೆಯಲ್ಲಿ ಪಾಸಾದರು. ಧಾರವಾಡಕ್ಕೆ ವಾಪಸ್ ಹೋದರು. ಅಲ್ಲಿ ಅವರಿಗೆ ಉಪನ್ಯಾಸಕರ ಹುದ್ದೆ ಸಿಕ್ಕಿತು. ಚನ್ನಪ್ಪನವರು ಒಬ್ಬ ಸ್ವತ್ರಂತ್ರವಾಗಿ ಯೋಚಿಸುವ ವ್ಯಕ್ತಿಯಾಗಿದ್ದರು. ಶಾಲೆಯಲ್ಲಿ ಓದುತ್ತಿದ್ದಾಗಲೇ ಬಾಸೆಲ್ ಮಿಶನ್ ನ ಕೆಲವು ಗೆಳೆಯರ ಸಹಕಾರದಿಂದ ಒಂದು ಪತ್ರಿಕೆಯನ್ನು ಪ್ರಕಟಿಸಿದರು. ಬಾಸೆಲ್ ಮಿಶನ್ ನವರಿಗೆ ಇದು ಸರಿಬೀಳಲಿಲ್ಲ. ಕೂಡಲೆ ಅವರು ತಮ್ಮ ಮಿಶನ್ ನ ವಿಯಾರ್ಥಿಗಳ್ಯಾರೂ ಅದನ್ನು ಓದಕೂಡದೆಂದು ಆಜ್ಞಾಪಿಸಿದರು. ಸತ್ಯಕ್ಕಾಗಿ ಪ್ರತಿಭಟಿಸುವ ಚನ್ನಪ್ಪವವರ ಸ್ವಭಾವದಿಂದ ಧರ್ಮಶಿಕ್ಷಣ ಸಂಸ್ಥೆಯವರು ಅವರನ್ನು ಹೊರಗೆ ಹಾಕುವವರೆಗೆ ಪರಿಸ್ಥಿತಿ ನಿರ್ಮಾಣವಾಗಿತ್ತು. ಧರ್ಯಶಾಲಿಯಾದ ಉತ್ತಂಗಿಯವರನ್ನು ಎದುರುಹಾಕಿಕೊಳ್ಳಲೂ ಆಡಳಿತವರ್ಗವೂ ಇಷ್ಟಪಡಲಿಲ್ಲ. 1897 ರಿಂದ 1900ರ ವರೆಗೆ ಮೂರು ವರುಷಗಳ ಕಾಲ ರಿಷ್ ಅವರು ಬೀರಿದ ಪ್ರಭಾವ ಚನ್ನಪ್ಪನವರಲ್ಲಿ ಅಪೂರ್ವವಾದ ರೀತಿಯಲ್ಲಿ ವಿಚಾರಶಕ್ತಿಯನ್ನು ಬೆಳೆಸಿತು. ರಿಷ್ ಅವರ ಸತತ ಪ್ರಯತ್ನ, ಪ್ರಭಾವ ಹಾಗೂ ಶ್ರಮಗಳ ಕಾರಣಕ್ಕಾಗಿ ಚನ್ನಪ್ಪನವರಿಗೆ ಬಾಸೆಲ್ ಮಿಷನ್ ಹೈಸ್ಕೂಲಿನ ಇಂಗ್ಲೀಷ್ ನಾಲ್ಕನೆಯ ವರ್ಗಕ್ಕೆ ಪ್ರವೇಶ ದೊರೆಯಿತು. ಮೊದಲಿನಿಂದಲೂ ಓದಿನಲ್ಲಿ ಆಸಕ್ತಿ ಅಷ್ಟಕ್ಕಷ್ಟೆ ಚನ್ನಪ್ಪ ಉತ್ತಂಗಿ ಅವರಿಗೆ ಇಲ್ಲಿ ಇಂಗ್ಲೀಷ್ ಶಾಲೆಗೆ ಸೇರುತ್ತಿದ್ದರಂತೆ ಪಾಠಕ್ರಮದಲ್ಲಿ ವಿಶೇಷ ಬದಲಾವಣೆಗಳಿದ್ದವು. ಒಂದೊಂದು ವಿಷಯಕ್ಕೆ ಇಬ್ಬೊಬ್ಬಪ್ರತ್ಯೇಕ ಅಧ್ಯಾಪಕರು. ಚನ್ನಪ್ಪನವರಿಗೆ ಈ ವಿಧಾನಕ್ಕೆ ಒಗ್ಗಿಕೊಳ್ಳುವುದರ ಜೊತೆಗೆ ಮತ್ತೂ ಒಂದು ಕಷ್ಟ ತೋರಿತು. ಚಿಕ್ಕಂದಿನಲ್ಲಿ ತಂದೆಯಿಂದ ಕಲಿಯುತ್ತಿದ್ದರು. ತಾಯಿ ಕ್ರಿಸ್ತನ ಬಗ್ಗೆ ಹೇಳುತ್ತಿದ್ದಳು. ಸ್ಟೂಡೆಂಟ್ಸ್ ಹೋಮ್ ಸೇರಿದಾಗ ರೆ. ರಿಷ್ರಂಥ ಪ್ರೀತಿಯ ಗುರುಗಳಿದ್ದರು.ಇಲ್ಲಿ ಕಲಿಯುವಾಗ ಭೂಮಿತಿಯ ತರಗತಿಯಲ್ಲಿ ದೊಡ್ಡ ಸಮಸ್ಯೆಯೇ ಹುಟ್ಟಿಕೊಂಡಿತು. ಒಮ್ಮೆ ಭೂಮಿಯ ಪ್ರತ್ಯಕ್ಚ ಪ್ರಮಾಣಗಳನ್ನು ಕುರಿತು ಗುರು ಹೇಳಿದರು." ಬಿಂದುವಿಗೆ ಪರಿಮಾಣವಿಲ್ಲ, ಸರಳರೇಖೆಗೆ ಉದ್ದಳತೆಯುಂಟಲ್ಲದೆ ಅಗಳತೆಯಲ್ಲ ಆದರೆ ಬಿಂದುವಿಗೆ ಪರಿಮಾಣವುಂಟು. ಅಗಳತೆಯಿಲ್ಲದೆ ಸರಳರೇಖೆಯನ್ನು ಬರೆಯಲು ಬರುವಂತಿಲ್ಲ" ಎಂದರು ಚನ್ನಪ್ಪ.